ciscoriordan/open-greek-corpus-annotations huggingface dataset:
dionysius-halicarnassensis-history.antiquitates-romanae 9.49.4
ἐπαινεσάντων δὲ τὴν γνώμην ἁπάντων εὐθὺς ἀνέδωκε τὴν ὑπὲρ τοῦ νόμου ψῆφον ὁ Κοίντιος τῷ συνεδρίῳ , καὶ πολλὰ μὲν Ἀππίου κατηγορήσαντος , πολλὰ δὲ τῶν δημάρχων ἀντιλεξάντων , ἐνίκα παρὰ πολλὰς ψήφους ἡ τὸν νόμον εἰσφέρειν ἀξιοῦσα γνώμη . ἐπικυρωθέντος δὲ τοῦ προβουλεύματος αἵ τε ἴδιαι τῶν ἀρχόντων διαφοραὶ διελύθησαν , καὶ ὁ δῆμος ἀγαπητῶς δεξάμενος τὸ συγχώρημα τῆς βουλῆς ἐπεψήφισε τὸν νόμον . ἀπʼ ἐκείνου τοῦ χρόνου τὰ τῶν δημάρχων καὶ ἀγορανόμων ἀρχαιρέσια μέχρι τοῦ καθʼ ἡμᾶς χρόνου δίχα οἰωνῶν τε καὶ τῆς ἄλλης ὀττείας ἀπάσης αἱ φυλετικαὶ ψηφοφοροῦσιν ἐκκλησίαι . αὕτη λύσις ἐγένετο τῆς τότε κατασχούσης ταραχῆς τὴν πόλιν .
Lemmas: ἐπαινέω δέ ὁ γνώμη ἅπας εὐθύς ἀναδίδωμι ὁ ὑπέρ ὁ νόμος ψῆφος ὁ Κοΐντιος ὁ συνέδριον , καί πολύς μέν Ἄππιος κατηγορέω , πολύς δέ ὁ δήμαρχος ἀντιλέγω , νικάω παρά πολύς ψῆφος ὁ ὁ νόμος εἰσφέρω ἀξιόω γνώμη . ἐπικυρόω δέ ὁ προβούλευμα ὁ τε ἴδιος ὁ ἄρχων διαφορά διαλύω , καί ὁ δῆμος ἀγαπητός δέχομαι ὁ συγχώρημα ὁ βουλή ἐπιψηφίζω ὁ νόμος . ἀπό ἐκεῖνος ὁ χρόνος ὁ ὁ δήμαρχος καί ἀγορανόμος ἀρχαιρέσια μέχρι ὁ κατά ἐγώ χρόνος δίχα οἰωνός τε καί ὁ ἄλλος ὀττεία ἀπασάω ὁ φυλετικός ψηφοφορέω ἐκκλησία . οὗτος λύσις γίγνομαι ὁ τότε κατασχάω ταραχή ὁ πόλις .
dionysius-halicarnassensis-history.antiquitates-romanae 9.50.1
καὶ μετʼ οὐ πολὺ στρατιὰς ἐδόκει Ῥωμαίοις καταγράφειν καὶ τοὺς ὑπάτους ἐκπέμπειν ἀμφοτέρους ἐπί τʼ Αἰκανοὺς καὶ Οὐολούσκους . δυνάμεις γὰρ ἐξ ἑκατέρων τῶν ἐθνῶν ἐξεληλυθέναι ἠγγέλλοντο μεγάλαι καὶ προνομεύειν τοὺς Ῥωμαίων συμμάχους . παρασκευασθεισῶν δὲ τῶν δυνάμεων σὺν τάχει Κοίντιος μὲν Αἰκανοῖς πολεμήσων ᾤχετο , Ἄππιος δὲ Οὐολούσκοις , κλήρῳ διαλαχόντες τὰς ἀρχάς . συνέβη δὲ τῶν ὑπάτων ἑκατέρῳ τὰ εἰκότα πάσχειν ·
Lemmas: καί μετά οὐ πολύς στρατιά δοκέω Ῥωμαῖος καταγράφω καί ὁ ὕπατος ἐκπέμπω ἀμφότερος ἐπί τε Αἰκανός καί Οὐόλουσκος . δύναμις γάρ ἐκ ἑκάτερος ὁ ἔθνος ἐξέρχομαι ἀγγέλλω μέγας καί προνομεύω ὁ Ῥωμαῖος σύμμαχος . παρασκευάζω δέ ὁ δύναμις σύν τάχος Κοΐντιος μέν Αἰκανός πολεμέω οἴχομαι , Ἄππιος δέ Οὐολοῦσκοι , κλῆρος διαλαγχάνω ὁ ἀρχή . συμβαίνω δέ ὁ ὕπατος ἑκάτερος ὁ ἔοικα πάσχω ·
dionysius-halicarnassensis-history.antiquitates-romanae 9.50.2
ἡ μὲν γὰρ τῷ Κοιντίῳ προσνεμηθεῖσα στρατιὰ τὴν ἐπιείκειάν τε καὶ μετριότητα τοῦ ἀνδρὸς ἀσπαζομένη πρόθυμος ἦν εἰς ἅπαντα τὰ ἐπιταττόμενα , καὶ τὰ πλεῖστα αὐτοκέλευστος ὑφίστατο κινδυνεύματα δόξαν τῷ ἡγεμόνι καὶ τιμὴν πράττουσα · καὶ διεξῆλθε πολλὴν τῆς Αἰκανῶν χώρας λεηλατοῦσα οὐ τολμώντων εἰς χεῖρας ἐλθεῖν τῶν πολεμίων , ἐξ ἧς λάφυρα πολλὰ καὶ ὠφελείας μεγάλας ἐκτήσατο . χρόνον δʼ οὐ πολὺν ἐν τῇ πολεμίᾳ διατρίψασα παρῆν εἰς τὴν πόλιν ἀπαθὴς κακῶν , λαμπρὸν ἐπὶ τοῖς ἔργοις τὸν στρατηγὸν ἄγουσα .
Lemmas: ὁ μέν γάρ ὁ Κοΐντιος προσνέμω στρατιά ὁ ἐπιείκεια τε καί μετριότης ὁ ἀνήρ ἀσπάζομαι πρόθυμος εἰμί εἰς ἅπας ὁ ἐπιτάσσω , καί ὁ πολύς αὐτοκέλευστος ὑφίστημι κινδύνευμα δόξα ὁ ἡγεμών καί τιμή πράσσω · καί διεξέρχομαι πολύς ὁ Αἰκανός χώρα λεηλατέω οὐ τολμάω εἰς χείρ ἔρχομαι ὁ πολέμιος , ἐκ ὅς λάφυρα πολύς καί ὠφέλεια μέγας κτάομαι . χρόνος δέ οὐ πολύς ἐν ὁ πολέμιος διατρίβω πάρειμι εἰς ὁ πόλις ἀπαθής κακός , λαμπρός ἐπί ὁ ἔργον ὁ στρατηγός ἄγω .
dionysius-halicarnassensis-history.antiquitates-romanae 9.50.3
ἡ δὲ τῷ Ἀππίῳ συνεξελθοῦσα δύναμις μίσει τῷ πρὸς αὐτὸν πολλὰ ὑπερεῖδε τῶν πατρίων . τά τε γὰρ ἄλλα ἐθελοκακοῦσα ἐν ὅλῃ τῇ στρατείᾳ καὶ ὀλιγωροῦσα τοῦ ἡγεμόνος διετέλεσε , καὶ ἐπειδὴ μάχεσθαι ἔδει τῇ Οὐολούσκων στρατιᾷ , κατασταθεῖσα ὑπὸ τῶν ἡγεμόνων εἰς τάξιν οὐκ ἠξίωσε τοῖς πολεμίοις εἰς χεῖρας ἰέναι · ἀλλʼ οἵ τε λοχαγοὶ καὶ οἱ πρόμαχοι αὐτῶν , οἱ μὲν τὰ σημεῖα ῥίψαντες , οἱ δὲ τὴν τάξιν ἐγκαταλιπόντες ἐπὶ τὸν χάρακα ἔφευγον .
Lemmas: ὁ δέ ὁ Ἄππιος συνεξέρχομαι δύναμις μῖσος ὁ πρός αὐτός πολύς ὑπεροράω ὁ πάτριος . ὁ τε γάρ ἄλλος ἐθελοκακέω ἐν ὅλος ὁ στρατεία καί ὀλιγωρέω ὁ ἡγεμών διατελέω , καί ἐπειδή μάχομαι δέω ὁ Οὐολοῦσκοι στρατιά , καθίστημι ὑπό ὁ ἡγεμών εἰς τάξις οὐ ἀξιόω ὁ πολέμιος εἰς χείρ ἔρχομαι · ἀλλά ὁ τε λοχαγός καί ὁ πρόμαχος αὐτός , ὁ μέν ὁ σημεῖον ῥίπτω , ὁ δέ ὁ τάξις ἐγκαταλείπω ἐπί ὁ χάραξ φεύγω .
dionysius-halicarnassensis-history.antiquitates-romanae 9.50.4
καὶ εἰ μὴ θαυμάσαντες τὸ παράλογον τῆς φυγῆς αὐτῶν οἱ πολέμιοι καὶ δείσαντες , μὴ ἐνέδρα τις ᾖ , τῆς ἐπὶ πλεῖον διώξεως ἀπετράποντο , τὸ πλεῖον ἂν μέρος τῶν Ῥωμαίων διέφθαρτο . ἐποίουν δὲ ταῦτα φθόνῳ τοῦ ἡγεμόνος , ἵνα μὴ καλὸν ἀγώνισμα ὁ ἀνὴρ διαπραξάμενος θριάμβῳ τε καὶ ταῖς ἄλλαις ἐπιλαμπρυνθῇ τιμαῖς .
Lemmas: καί εἰ μή θαυμάζω ὁ παράλογος ὁ φυγή αὐτός ὁ πολέμιος καί δείδω , μή ἐνέδρα τις εἰμί , ὁ ἐπί πολύς δίωξις ἀποτρέπω , ὁ πολύς ἄν μέρος ὁ Ῥωμαῖος διαφθείρω . ποιέω δέ οὗτος φθόνος ὁ ἡγεμών , ἵνα μή καλός ἀγώνισμα ὁ ἀνήρ διαπράσσω θρίαμβος τε καί ὁ ἄλλος ἐπιλαμπρύνω τιμή .
dionysius-halicarnassensis-history.antiquitates-romanae 9.50.5
τῇ δὲ κατόπιν ἡμέρᾳ τὰ μὲν ἐπιτιμῶντος αὐτοῖς τοῦ ὑπάτου τῆς ἀδόξου φυγῆς , τὰ δὲ παρακαλοῦντος αἴσχιστον ἔργον ἀναλύσασθαι καλῷ ἀγῶνι , τὰ δʼ ἀπειλοῦντος , εἰ μὴ στήσονται παρὰ τὰ δεινά , χρήσεσθαι τοῖς νόμοις , ἀπειθείᾳ τε διεχρῶντο καὶ καταβοῇ καὶ ἀπάγειν σφᾶς ἐκέλευον ἐκ τῆς πολεμίας ὡς ἀδύνατοι ἔτι ὄντες ὑπὸ τραυμάτων ἀντέχειν · κατεδήσαντο γὰρ αὐτῶν οἱ πολλοὶ τοὺς ὑγιεῖς χρῶτας ὡς τραυματίαι · ὥστε ὁ Ἄππιος ἠναγκάσθη ἀπάγειν τὸν στρατὸν ἐκ τῆς πολεμίας , καὶ οἱ Οὐολοῦσκοι ἀπιοῦσιν ἑπόμενοι πολλοὺς αὐτῶν ἀπέκτειναν .
Lemmas: ὁ δέ κατόπιν ἡμέρα ὁ μέν ἐπιτιμάω αὐτός ὁ ὕπατος ὁ ἄδοξος φυγή , ὁ δέ παρακαλέω αἰσχρός ἔργον ἀναλύω καλός ἀγών , ὁ δέ ἀπειλέω , εἰ μή ἵστημι παρά ὁ δεινός , χράω ὁ νόμος , ἀπείθεια τε διαχράομαι καί καταβοή καί ἀπάγω σφεῖς κελεύω ἐκ ὁ πολέμιος ὡς ἀδύνατος ἔτι εἰμί ὑπό τραῦμα ἀντέχω · καταδέω γάρ αὐτός ὁ πολύς ὁ ὑγιής χρώς ὡς τραυματίας · ὥστε ὁ Ἄππιος ἀναγκάζω ἀπάγω ὁ στρατός ἐκ ὁ πολέμιος , καί ὁ Οὐολοῦσκος ἀπέρχομαι ἕπομαι πολύς αὐτός ἀποκτείνω .
dionysius-halicarnassensis-history.antiquitates-romanae 9.50.6
ὡς δʼ ἐν τῇ φιλίᾳ ἐγένοντο , συναγαγὼν εἰς ἐκκλησίαν αὐτοὺς ὁ ὕπατος καὶ πολλὰ ὀνειδίσας ἔφη χρήσεσθαι τῇ κατὰ τῶν λιποτακτῶν κολάσει . καὶ πολλὰ δεομένων τῶν πρεσβευτῶν καὶ τῶν ἄλλων τῶν ἐν τέλει μετριάσαι , καὶ μὴ συμφορὰν ἐπὶ συμφορᾷ προσθεῖναι τῇ πόλει , λόγον οὐδενὸς αὐτῶν ποιησάμενος ἐκύρωσε τὴν κόλασιν .
Lemmas: ὡς δέ ἐν ὁ φιλία γίγνομαι , συνάγω εἰς ἐκκλησία αὐτός ὁ ὕπατος καί πολύς ὀνειδίζω φημί χράω ὁ κατά ὁ λιποτάκτης κόλασις . καί πολύς δέω ὁ πρεσβευτής καί ὁ ἄλλος ὁ ἐν τέλος μετριάζω , καί μή συμφορά ἐπί συμφορά προστίθημι ὁ πόλις , λόγος οὐδείς αὐτός ποιέω κυρόω ὁ κόλασις .
dionysius-halicarnassensis-history.antiquitates-romanae 9.50.7
καὶ μετὰ τοῦθʼ οἱ λοχαγοί τε , ὧν οἱ λόχοι ἔφυγον , καὶ οἱ πρόμαχοι τῶν σημείων , ὅσοι τὰ σημεῖα ἀπολωλέκεσαν , οἱ μὲν πελέκει τοὺς αὐχένας ἀπεκόπησαν , οἱ δὲ ξύλοις παιόμενοι διεφθάρησαν · ἐκ δὲ τοῦ ἄλλου πλήθους ἀπὸ δεκάδος ἑκάστης εἷς ἀνὴρ ὁ λαχὼν κλήρῳ πρὸ τῶν ἄλλων ἀπέθνησκεν . αὕτη Ῥωμαίοις πάτριός ἐστι κατὰ τῶν λιπόντων τὰς τάξεις ἢ προεμένων τὰς σημαίας ἡ κόλασις . καὶ μετὰ ταῦτʼ αὐτός τε μισούμενος ὁ στρατηγὸς καὶ τῆς στρατιᾶς ὅσον ἔτι περιῆν κατηφὲς καὶ ἄτιμον ἐπαγόμενος , τῶν ἀρχαιρεσίων καθηκόντων ἀνέστρεψεν εἰς τὴν πατρίδα .
Lemmas: καί μετά οὗτος ὁ λοχαγός τε , ὅς ὁ λόχος φεύγω , καί ὁ πρόμαχος ὁ σημεῖον , ὅσος ὁ σημεῖον ἀπόλλυμι , ὁ μέν πέλεκυς ὁ αὐχήν ἀποκόπτω , ὁ δέ ξύλον παίω διαφθείρω · ἐκ δέ ὁ ἄλλος πλῆθος ἀπό δεκάς ἕκαστος εἷς ἀνήρ ὁ λαγχάνω κλῆρος πρό ὁ ἄλλος ἀποθνῄσκω . οὗτος Ῥωμαῖος πάτριος εἰμί κατά ὁ λείπω ὁ τάξις ἤ προίημι ὁ σημαία ὁ κόλασις . καί μετά οὗτος αὐτός τε μισέω ὁ στρατηγός καί ὁ στρατιά ὅσος ἔτι περίειμι κατηφής καί ἄτιμος ἐπάγω , ὁ ἀρχαιρέσια καθήκω ἀναστρέφω εἰς ὁ πατρίς .
dionysius-halicarnassensis-history.antiquitates-romanae 9.51.1
ἀποδειχθέντων δὲ μετʼ ἐκείνους ὑπάτων Λευκίου Οὐαλερίου τὸ δεύτερον καὶ Τιβερίου Αἰμιλίου βραχύν τινα χρόνον ἐπισχόντες οἱ δήμαρχοι τὸν ὑπὲρ κληρουχίας πάλιν εἰσῆγον λόγον · καὶ προσιόντες τοῖς ὑπάτοις ἠξίουν βεβαιῶσαι τῷ δήμῳ τὰς ὑποσχέσεις , ἃς ἐποιήσατο ἡ βουλὴ Σπορίου Κασσίου καὶ Πρόκλου Οὐεργινίου ὑπατευόντων , δεόμενοί τε καὶ λιπαροῦντες .
Lemmas: ἀποδείκνυμι δέ μετά ἐκεῖνος ὕπατος Λεύκιος Οὐαλέριος ὁ δεύτερος καί Τιβέριος Αἰμίλιος βραχύς τις χρόνος ἐπέχω ὁ δήμαρχος ὁ ὑπέρ κληρουχία πάλιν εἰσάγω λόγος · καί προσέρχομαι ὁ ὕπατος ἀξιόω βεβαιόω ὁ δῆμος ὁ ὑπόσχεσις , ὅς ποιέω ὁ βουλή Σπόριος Κάσσιος καί Πρόκλος Οὐεργίνιος ὑπατεύω , δέω τε καί λιπαρέω .
dionysius-halicarnassensis-history.antiquitates-romanae 9.51.2
καὶ οἱ ὕπατοι αὐτοῖς συνελάμβανον ἀμφότεροι , Τιβέριος μὲν Αἰμίλιος κότον τινὰ παλαιὸν εἰς τὴν βουλὴν οὐκ ἄλογον ἀναφέρων , ὅτι τῷ πατρὶ αὐτοῦ θρίαμβον αἰτουμένῳ κατάγειν οὐκ ἐπέτρεψεν , ὁ δὲ Οὐαλέριος ἀποθεραπεῦσαι τοῦ δήμου τὴν ὀργὴν βουλόμενος , ἣν εἶχε πρὸς αὐτὸν ἐπὶ τῷ Σπορίου Κασσίου θανάτῳ , ὃν ἀπέκτεινεν ὡς ἐπιχειροῦντα βασιλείᾳ ταμίας τότʼ ὢν Οὐαλέριος , ἄνδρα τῶν κατὰ τὴν αὐτὴν ἡλικίαν γενομένων ἐπιφανέστατον ἐν ἡγεμονίαις τε πολέμων καὶ πολιτικαῖς πράξεσιν , ὃς καὶ τὸ περὶ τῆς κληρουχίας πολίτευμα πρῶτος εἰσήγαγεν εἰς τὴν πόλιν , καὶ διʼ αὐτὸ μάλιστα ὑπὸ τῶν πατρικίων , ὡς δῆμον ἀναιρούμενος πρὸ αὐτῶν , ἐμισήθη .
Lemmas: καί ὁ ὕπατος αὐτός συλλαμβάνω ἀμφότερος , Τιβέριος μέν Αἰμίλιος κότος τις παλαιός εἰς ὁ βουλή οὐ ἄλογος ἀναφέρω , ὅτι ὁ πατήρ αὐτός θρίαμβος αἰτέω κατάγω οὐ ἐπιτρέπω , ὁ δέ Οὐαλέριος ἀποθεραπεύω ὁ δῆμος ὁ ὀργή βούλομαι , ὅς ἔχω πρός αὐτός ἐπί ὁ Σπόριος Κάσσιος θάνατος , ὅς ἀποκτείνω ὡς ἐπιχειρέω βασιλεία ταμίας τότε εἰμί Οὐαλέριος , ἀνήρ ὁ κατά ὁ αὐτός ἡλικία γίγνομαι ἐπιφανής ἐν ἡγεμονία τε πόλεμος καί πολιτικός πρᾶξις , ὅς καί ὁ περί ὁ κληρουχία πολίτευμα πρῶτος εἰσάγω εἰς ὁ πόλις , καί διά αὐτός μάλα ὑπό ὁ πατρίκιος , ὡς δῆμος ἀναιρέω πρό αὐτός , μισέω .
dionysius-halicarnassensis-history.antiquitates-romanae 9.51.3
τότε δʼ οὖν ὑποσχομένων τῶν ὑπάτων αὐτοῖς προθήσειν ἐν τῇ βουλῇ τὸν ὑπὲρ τῆς διανομῆς τῶν δημοσίων κλήρων λόγον , καὶ τῆς ἐπικυρώσεως τοῦ νόμου συναρεῖσθαι , πιστεύσαντες αὐτοῖς οἱ δήμαρχοι παρῆσαν ἐπὶ τὴν βουλὴν καὶ λόγους διεξῆλθον ἐπιεικεῖς . οἷς οὐδὲν ἀντιλέξαντες οἱ ὕπατοι , ὡς μὴ φιλονεικίας δόξαν ἀπενέγκαιντο , γνώμην ἀποδείκνυσθαι τοὺς πρεσβυτάτους ἠξίουν .
Lemmas: τότε δέ οὖν ὑπισχνέομαι ὁ ὕπατος αὐτός προτίθημι ἐν ὁ βουλή ὁ ὑπέρ ὁ διανομή ὁ δημόσιος κλῆρος λόγος , καί ὁ ἐπικύρωσις ὁ νόμος συναίρω , πιστεύω αὐτός ὁ δήμαρχος πάρειμι ἐπί ὁ βουλή καί λόγος διεξέρχομαι ἐπιεικής . ὅς οὐδείς ἀντιλέγω ὁ ὕπατος , ὡς μή φιλονικία δόξα ἀποφέρω , γνώμη ἀποδείκνυμι ὁ πρέσβυς ἀξιόω .
dionysius-halicarnassensis-history.antiquitates-romanae 9.51.4
ἦν δʼ ὁ πρῶτος ὑπʼ αὐτῶν κληθεὶς Λεύκιος Αἰμίλιος θατέρου τῶν ὑπάτων πατήρ · ὃς ἔφη δοκεῖν αὐτῷ καὶ δίκαιον καὶ συμφέρον ἔσεσθαι τῇ πόλει , πάντων εἶναι τὰ κοινὰ καὶ μὴ ὀλίγων , τῷ τε δήμῳ πείθοντι ὑπουργεῖν συνεβούλευεν , ἵνα χάρις ἡ παραχώρησις αὐτῶν γένηται . πολλὰ γὰρ καὶ ἄλλα μὴ δόντας αὐτῷ κατὰ προαίρεσιν , ὑπʼ ἀνάγκης συγκεχωρηκέναι · τούς τε κατέχοντας τὰς κτήσεις ὧν ἐκαρπώσαντο χρόνων λαθόντες ἠξίου χάριν εἰδέναι , κωλυομένους δὲ μὴ φιλοχωρεῖν .
Lemmas: εἰμί δέ ὁ πρῶτος ὑπό αὐτός καλέω Λεύκιος Αἰμίλιος ἕτερος ὁ ὕπατος πατήρ · ὅς φημί δοκέω αὐτός καί δίκαιος καί συμφέρω εἰμί ὁ πόλις , πᾶς εἰμί ὁ κοινός καί μή ὀλίγος , ὁ τε δῆμος πείθω ὑπουργέω συμβουλεύω , ἵνα χάρις ὁ παραχώρησις αὐτός γίγνομαι . πολύς γάρ καί ἄλλος μή δίδωμι αὐτός κατά προαίρεσις , ὑπό ἀνάγκη συγχωρέω · ὁ τε κατέχω ὁ κτῆσις ὅς καρπόω χρόνος λανθάνω ἀξιόω χάρις οἶδα , κωλύω δέ μή φιλοχωρέω .
dionysius-halicarnassensis-history.antiquitates-romanae 9.51.5
ἔφη τε σὺν τῷ δικαίῳ , ὃ πάντες ὁμολογήσειαν ἰσχυρὸν εἶναι , τὰ μὲν δημόσια καινὰ πάντων εἶναι , τὰ δʼ ἴδια ἑκάστου τῶν νόμῳ κτησαμένων · καὶ ἀναγκαῖον ἤδη τὸ πρᾶγμα ὑπὸ τῆς βουλῆς γεγονέναι πρὸ ἐτῶν ἑπτακαίδεκα τὴν γῆν διανέμειν ψηφισαμένης . καὶ τοῦτʼ ἀπέφηνεν ἐπὶ τῷ συμφέροντι τότʼ αὐτὴν βεβουλεῦσθαι , ἵνα μήτε γῆ χέρσος ᾖ , καὶ ὁ τὴν πόλιν οἰκουρῶν πένης ὄχλος μὴ ἀργός , ὥσπερ νῦν τοῖς ἀλλοτρίοις ἀγαθοῖς φθονῶν , ἐπιτρέφηται δὲ τῇ πόλει νεότης ἐν ἐφεστίοις καὶ κλήροις πατρῴοις , ἔχουσά τι καὶ ἐπὶ τῷ καλῶς τεθράφθαι μέγα φρονεῖν ·
Lemmas: φημί τε σύν ὁ δίκαιος , ὅς πᾶς ὁμολογέω ἰσχυρός εἰμί , ὁ μέν δημόσιος καινός πᾶς εἰμί , ὁ δέ ἴδιος ἕκαστος ὁ νόμος κτάομαι · καί ἀναγκαῖος ἤδη ὁ πρᾶγμα ὑπό ὁ βουλή γίγνομαι πρό ἔτος ἑπτακαίδεκα ὁ γῆ διανέμω ψηφίζω . καί οὗτος ἀποφαίνω ἐπί ὁ συμφέρω τότε αὐτός βουλεύω , ἵνα μήτε γῆ χέρσος εἰμί , καί ὁ ὁ πόλις οἰκουρέω πένης ὄχλος μή ἀργός , ὥσπερ νῦν ὁ ἀλλότριος ἀγαθός φθονέω , ἐπιτρέφω δέ ὁ πόλις νεότης ἐν ἐφέστιος καί κλῆρος πατρῷος , ἔχω τις καί ἐπί ὁ καλός τρέφω μέγας φρονέω ·
dionysius-halicarnassensis-history.antiquitates-romanae 9.51.6
ἐπεὶ τοῖς γʼ ἀκλήροις καὶ ἐκ τῶν ἀλλοτρίων κτημάτων , ἃ μισθοῦ ἐργάζονται , γλίσχρως διατρεφομένοις , ἢ ἀρχῆθεν μὴ ἐμφύεσθαι ἔρωτα γενεᾶς τέκνων , ἢ ἐμφύντα πονηρὸν ἐκφέρειν καρπὸν καὶ οὐδʼ εὐτυχῆ , ἐκ ταπεινῶν τε συμπορισθέντα οἷα εἰκὸς γάμων ,
Lemmas: ἐπεί ὁ γε ἄκληρος καί ἐκ ὁ ἀλλότριος κτῆμα , ὅς μισθός ἐργάζομαι , γλίσχρος διατρέφω , ἤ ἀρχῆθεν μή ἐμφύω ἔρως γενεά τέκνον , ἤ ἐμφύω πονηρός ἐκφέρω καρπός καί οὐδέ εὐτυχής , ἐκ ταπεινός τε συμπορίζω οἷος ἔοικα γάμος ,
dionysius-halicarnassensis-history.antiquitates-romanae 9.51.7
καὶ ἐν κατεπτωχευμέναις τραφέντα τύχαις . ἐγὼ μὲν οὖν , ἔφη , γνώμην ἀποδείκνυμαι , τά τε προβουλευθέντα ὑπὸ τοῦ συνεδρίου καὶ διὰ τὰς μεταξὺ ταραχὰς παρειλκυσμένα ἐμπεδοῦν τοὺς ὑπάτους , καὶ τοὺς ποιησομένους τὴν διανομὴν ἄνδρας ἀποδεικνύναι .
Lemmas: καί ἐν καταπτωχεύω τρέφω τύχη . ἐγώ μέν οὖν , φημί , γνώμη ἀποδείκνυμι , ὁ τε προβουλεύω ὑπό ὁ συνέδριον καί διά ὁ μεταξύ ταραχή παρέλκω ἐμπεδόω ὁ ὕπατος , καί ὁ ποιέω ὁ διανομή ἀνήρ ἀποδείκνυμι .
dionysius-halicarnassensis-history.antiquitates-romanae 9.52.1
ταῦτʼ εἰπόντος Αἰμιλίου δεύτερος κληθεὶς Ἄππιος Κλαύδιος , ὁ τῷ πρόσθεν ὑπατεύσας ἔτει , τὴν ἐναντίαν γνώμην ἀπεφήνατο διδάσκων , ὡς οὔθʼ ἡ βουλὴ διανεῖμαι τὰ δημόσια προαίρεσιν ἔσχε · πάλαι γὰρ ἂν εἰληφέναι τὰ δόξαντʼ αὐτῇ τέλος · ἀλλʼ εἰς χρόνον καὶ διάγνωσιν ἑτέραν ἀνεβάλετο , παῦσαι προθυμουμένη τὴν τότε κατασχοῦσαν στάσιν , ἣν εἰσῆγεν ὁ τῇ τυραννίδι ἐπιχειρῶν ὕπατος καὶ μετὰ ταῦτα δίκας δοὺς καλάς ·
Lemmas: οὗτος λέγω Αἰμίλιος δεύτερος καλέω Ἄππιος Κλαύδιος , ὁ ὁ πρόσθεν ὑπατεύω ἔτος , ὁ ἐναντίος γνώμη ἀποφαίνω διδάσκω , ὡς οὔτε ὁ βουλή διανέμω ὁ δημόσιος προαίρεσις ἔχω · πάλαι γάρ ἄν λαμβάνω ὁ δοκέω αὐτός τέλος · ἀλλά εἰς χρόνος καί διάγνωσις ἕτερος ἀναβάλλω , παύω προθυμέομαι ὁ τότε κατέχω στάσις , ὅς εἰσάγω ὁ ὁ τυραννίς ἐπιχειρέω ὕπατος καί μετά οὗτος δίκη δίδωμι καλός ·
dionysius-halicarnassensis-history.antiquitates-romanae 9.52.2
οὔθʼ οἱ μετὰ τὸ προβούλευμα λαχόντες ὕπατοι τέλος τοῖς ἐψηφισμένοις ἐπέθεσαν ὁρῶντες , ὅσων εἰσελεύσεται κακῶν εἰς τὴν πόλιν ἀρχὴ συνεθισθέντων τὰ κοινὰ τῶν πενήτων διαλαγχάνειν · αἵ τε μετʼ ἐκείνους πεντεκαίδεκα ὑπατεῖαι πολλῶν αὐταῖς ἐπαχθέντων ὑπὸ τοῦ δήμου κινδύνων οὐδὲν ὑπέμειναν , ὃ μὴ συνέφερε τῷ κοινῷ πράττειν , διὰ τὸ μηδʼ ἐξεῖναι σφίσι κατὰ τὸ προβούλευμα τοὺς γεωμόρους ἀποδεικνύειν ,
Lemmas: οὔτε ὁ μετά ὁ προβούλευμα λαγχάνω ὕπατος τέλος ὁ ψηφίζω ἐπιτίθημι ὁράω , ὅσος εἰσέρχομαι κακός εἰς ὁ πόλις ἀρχή συνεθίζω ὁ κοινός ὁ πένης διαλαγχάνω · ὁ τε μετά ἐκεῖνος πεντεκαίδεκα ὑπατάομαι πολύς αὐτός ἐπάγω ὑπό ὁ δῆμος κίνδυνος οὐδείς ὑπομένω , ὅς μή συμφέρω ὁ κοινός πράσσω , διά ὁ μηδέ ἔξεστι σφεῖς κατά ὁ προβούλευμα ὁ γημόρος ἀποδείκνυμι ,
dionysius-halicarnassensis-history.antiquitates-romanae 9.52.3
ἀλλὰ τοῖς πρώτοις ἐκείνοις ὑπάτοις . ὥστʼ οὐδʼ ὑμῖν , ἔφησεν , ὦ Οὐαλέριε , καὶ σὺ Αἰμίλιε , γῆς ἀναδασμοὺς εἰσφέρειν , οὓς οὐκ ἐπέταξεν ὑμῖν τὸ συνέδριον , οὔτε καλῶς ἔχει , προγόνων οὖσιν ἀγαθῶν , οὔτʼ ἀσφαλῶς . καὶ περὶ μὲν τοῦ προβουλεύματος , ὡς οὐ κρατεῖσθε ὑπʼ αὐτοῦ οἱ τοσούτοις ὕστερον ὑπατεύσαντες χρόνοις ,
Lemmas: ἀλλά ὁ πρῶτος ἐκεῖνος ὕπατος . ὥστε οὐδέ σύ , φημί , ὦ Οὐαλέριος , καί σύ Αἰμίλιος , γῆ ἀναδασμός εἰσφέρω , ὅς οὐ ἐπιτάσσω σύ ὁ συνέδριον , οὔτε καλός ἔχω , πρόγονος εἰμί ἀγαθός , οὔτε ἀσφαλής . καί περί μέν ὁ προβούλευμα , ὡς οὐ κρατέω ὑπό αὐτός ὁ τοσοῦτος ὕστερον ὑπατεύω χρόνος ,
dionysius-halicarnassensis-history.antiquitates-romanae 9.52.4
ταῦθʼ ἱκανά . περὶ δὲ τοῦ βιασαμένους τινὰς ἢ λαθόντας σφετερίσασθαι τὰ δημόσια βραχὺς ἀπαρκεῖ μοι λόγος . εἰ γάρ τις οἶδε καρπούμενόν τινα , ὧν οὐκ ἔχει κτῆσιν ἀποδεῖξαι νόμῳ , μήνυσιν ἀπενεγκάτω πρὸς τοὺς ὑπάτους καὶ κρινάτω κατὰ τοὺς νόμους , οὓς οὐ νεωστὶ δεήσει γράφειν · πάλαι γὰρ ἐγράφησαν , καὶ οὐδεὶς αὐτοὺς ἠφάνικε χρόνος .
Lemmas: οὗτος ἱκανός . περί δέ ὁ βιάζω τις ἤ λανθάνω σφετερίζω ὁ δημόσιος βραχύς ἀπαρκέω ἐγώ λόγος . εἰ γάρ τις οἶδα καρπόω τις , ὅς οὐ ἔχω κτῆσις ἀποδείκνυμι νόμος , μήνυσις ἀποφέρω πρός ὁ ὕπατος καί κρίνω κατά ὁ νόμος , ὅς οὐ νεωστί δέω γράφω · πάλαι γάρ γράφω , καί οὐδείς αὐτός ἀφανίζω χρόνος .
dionysius-halicarnassensis-history.antiquitates-romanae 9.52.5
ἐπεὶ δὲ καὶ περὶ τοῦ συμφέροντος ἐποιεῖτο λόγους Αἰμίλιος , ὡς ἐπὶ τῷ πάντων ἀγαθῷ τῆς κληρουχίας ἐσομένης , οὐδὲ τοῦτο τὸ μέρος ἀνέλεγκτον ἐᾶσαι βούλομαι . ἐμοὶ γὰρ δοκεῖ τὸ αὐτόθι μόνον οὗτός γʼ ὁρᾶν , τὸ δὲ μέλλον οὐ προσκοπεῖν , ὅτι μικρὸν εἶναι δοκοῦν ἐπὶ τῶν δημοσίων τοῖς ἀργοῖς καὶ
Lemmas: ἐπεί δέ καί περί ὁ συμφέρω ποιέω λόγος Αἰμίλιος , ὡς ἐπί ὁ πᾶς ἀγαθός ὁ κληρουχία εἰμί , οὐδέ οὗτος ὁ μέρος ἀνέλεγκτος ἐάω βούλομαι . ἐγώ γάρ δοκέω ὁ αὐτόθι μόνος οὗτος γε ὁράω , ὁ δέ μέλλω οὐ προσκοπέω , ὅτι μικρός εἰμί δοκέω ἐπί ὁ δημόσιος ὁ ἀργός καί
dionysius-halicarnassensis-history.antiquitates-romanae 9.52.6
ἀπόροις πολλῶν ἔσται καὶ μεγάλων κακῶν αἴτιον . τὸ γὰρ ἔθος τὸ συνεισπορευόμενον ἅμα τούτῳ καὶ διαμένον ἐν τῇ πόλει καὶ μέχρι παντὸς ὀλέθριον ἔσται καὶ δεινόν · οὐ γὰρ ἐξαιρεῖ τὰς πονηρὰς ἐπιθυμίας ἐκ τῆς ψυχῆς τὸ τυγχάνειν αὐτῶν , ἀλλʼ αὔξει καὶ πονηροτέρας ποιεῖ . τεκμήρια δʼ ὑμῖν γενέσθω τούτων τὰ ἔργα · τί γὰρ δεῖ τοῖς λόγοις ὑμᾶς τοῖς ἐμοῖς ἢ τοῖς Αἰμιλίου προσέχειν ;
Lemmas: ἄπορος πολύς εἰμί καί μέγας κακός αἴτιος . ὁ γάρ ἔθος ὁ συνεισπορεύομαι ἅμα οὗτος καί διαμένω ἐν ὁ πόλις καί μέχρι πᾶς ὀλέθριος εἰμί καί δεινός · οὐ γάρ ἐξαιρέω ὁ πονηρός ἐπιθυμία ἐκ ὁ ψυχή ὁ τυγχάνω αὐτός , ἀλλά αὐξάνω καί πονηρός ποιέω . τεκμήριον δέ σύ γίγνομαι οὗτος ὁ ἔργον · τίς γάρ δέω ὁ λόγος σύ ὁ ἐμός ἤ ὁ Αἰμίλιος προσέχω ;
dionysius-halicarnassensis-history.antiquitates-romanae 9.53.1
ἴστε δήπου πάντες , ὅσους ἐχειρωσάμεθα πολεμίους , καὶ ὅσην γῆν προὐνομεύσαμεν , καὶ ὅσα λάφυρα ἐκ τῶν ἁλόντων χωρίων ἐλάβομεν , ὧν οἱ πολέμιοι στερόμενοι τέως εὐδαίμονες ὄντες ἐν πολλῇ νῦν καθεστήκασιν ἀπορίᾳ · καὶ ὅτι τούτων οὐδενὸς ἀπηλάσθησαν οὐδὲ μεῖον ἐκτήσαντο ἐν ταῖς διανομαῖς οἱ τὴν ἀπορίαν ὀδυρόμενοι .
Lemmas: οἶδα δήπου πᾶς , ὅσος χειρόω πολέμιος , καί ὅσος γῆ προνομεύω , καί ὅσος λάφυρα ἐκ ὁ ἁλίσκομαι χωρίον λαμβάνω , ὅς ὁ πολέμιος στέρομαι τέως εὐδαίμων εἰμί ἐν πολύς νῦν καθίστημι ἀπορία · καί ὅτι οὗτος οὐδείς ἀπελαύνω οὐδέ μείων κτάομαι ἐν ὁ διανομή ὁ ὁ ἀπορία ὀδύρομαι .
dionysius-halicarnassensis-history.antiquitates-romanae 9.53.2
ἆρʼ οὖν διὰ ταύτας τὰς ἐπικτήσεις ἐπανορθωσάμενοι φαίνονταί τι τῆς παλαιᾶς τύχης καὶ προεληλυθότες εἰς ἐπιφάνειαν τοῖς βίοις ; ἐβουλόμην μὲν ἂν καὶ θεοῖς εὐξάμην , ἵνα ἧττον ἦσαν ἐπίσκηνοι λυπηροὶ τῇ πόλει , νῦν δʼ ὁρᾶτε γὰρ καὶ ἀκούετε αὐτῶν ὀδυρομένων , ὅτι ἐν ἐσχάτῃ εἰσὶν ἀπορίᾳ . ὥστʼ οὐδʼ εἰ ταῦτα , ἃ νῦν αἰτοῦνται , καὶ ἔτι πλείω τούτων λάβοιεν , ἐπανορθώσονται τοὺς βίους .
Lemmas: ἆρα οὖν διά οὗτος ὁ ἐπίκτησις ἐπανορθόω φαίνω τις ὁ παλαιός τύχη καί προέρχομαι εἰς ἐπιφάνεια ὁ βίος ; βούλομαι μέν ἄν καί θεός εὔχομαι , ἵνα ἥσσων εἰμί ἐπίσκηνος λυπηρός ὁ πόλις , νῦν δέ ὁράω γάρ καί ἀκούω αὐτός ὀδύρομαι , ὅτι ἐν ἔσχατος εἰμί ἀπορία . ὥστε οὐδέ εἰ οὗτος , ὅς νῦν αἰτέω , καί ἔτι πολύς οὗτος λαμβάνω , ἐπανορθόω ὁ βίος .
dionysius-halicarnassensis-history.antiquitates-romanae 9.53.3
οὐ γὰρ ἐν ταῖς τύχαις αὐτῶν ἐνοικεῖ τὸ ἄπορον , ἀλλʼ ἐν τοῖς τρόποις · οὓς οὐχ οἷον ὁ βραχὺς οὗτος ἐκπληρώσει κλῆρος , ἀλλʼ οὐδʼ αἱ σύμπασαι βασιλέων τε καὶ τυράννων δωρεαί . δράσομέν τʼ , εἰ καὶ ταῦτα συγχωρήσομεν αὐτοῖς , ὅμοια τοῖς πρὸς ἡδονὴν θεραπεύουσι τοὺς κάμνοντας ἰατροῖς . οὐ γὰρ τὸ νοσοῦν ὑγιασθήσεται τῆς πολιτείας μέρος , ἀλλὰ καὶ τὸ ὑγιαῖνον ἀπολαύσει τῆς νόσου . καθόλου τʼ , ὦ βουλή , πολλῆς ὑμῖν δεῖ ἐπιμελείας τε καὶ φροντίδος , ὅπως ἂν σώσητε πάσῃ προθυμίᾳ διαφθειρόμενα τὰ ἤθη τῆς πόλεως .
Lemmas: οὐ γάρ ἐν ὁ τύχη αὐτός ἐνοικέω ὁ ἄπορος , ἀλλά ἐν ὁ τρόπος · ὅς οὐ οἷος ὁ βραχύς οὗτος ἐκπληρόω κλῆρος , ἀλλά οὐδέ ὁ σύμπας βασιλεύς τε καί τύραννος δωρεά . δράω τε , εἰ καί οὗτος συγχωρέω αὐτός , ὅμοιος ὁ πρός ἡδονή θεραπεύω ὁ κάμνω ἰατρός . οὐ γάρ ὁ νοσέω ὑγιάζω ὁ πολιτεία μέρος , ἀλλά καί ὁ ὑγιαίνω ἀπολαύω ὁ νόσος . καθόλου τε , ὦ βουλή , πολύς σύ δέω ἐπιμέλεια τε καί φροντίς , ὅπως ἄν σῴζω πᾶς προθυμία διαφθείρω ὁ ἦθος ὁ πόλις .
dionysius-halicarnassensis-history.antiquitates-romanae 9.53.4
ὁρᾶτε γάρ , εἰς ἃ προελήλυθεν ἡ τοῦ δήμου ἀκοσμία , καὶ ὡς οὐκέτι ἄρχεσθαι πρὸς τῶν ὑπάτων ἀξιοῖ · ᾧ γʼ οὐ μετεμέλησε τῶν ἐνθάδε πραττομένων , ἀλλὰ καὶ ἐπὶ στρατοπέδου τὴν αὐτὴν ἀπεδείξατο ἀκοσμίαν , ὅπλα τε ῥίψας καὶ τάξεις ἐκλιπὼν καὶ σημεῖα πολεμίοις προέμενος καὶ φυγῇ πρὶν εἰς χεῖρας ἐλθεῖν ἐπονειδίστῳ χρησάμενος , ὥσπερ ἐμοῦ μόνον ἀφαιρησόμενος τὴν ἐκ τῆς νίκης δόξαν , ἀλλʼ οὐχὶ καὶ τῆς πατρίδος τὸ κατὰ τῶν ἐχθρῶν πάθος .
Lemmas: ὁράω γάρ , εἰς ὅς προέρχομαι ὁ ὁ δῆμος ἀκοσμία , καί ὡς οὐκέτι ἄρχω πρός ὁ ὕπατος ἀξιόω · ὅς γε οὐ μεταμέλομαι ὁ ἐνθάδε πράσσω , ἀλλά καί ἐπί στρατόπεδον ὁ αὐτός ἀποδείκνυμι ἀκοσμία , ὅπλον τε ῥίπτω καί τάξις ἐκλείπω καί σημεῖον πολέμιος προίημι καί φυγή πρίν εἰς χείρ ἔρχομαι ἐπονείδιστος χράω , ὥσπερ ἐγώ μόνος ἀφαιρέω ὁ ἐκ ὁ νίκη δόξα , ἀλλά οὐ καί ὁ πατρίς ὁ κατά ὁ ἐχθρός πάθος .
dionysius-halicarnassensis-history.antiquitates-romanae 9.53.5
καὶ νῦν Οὐολούσκοις κατὰ Ῥωμαίων ἵσταται τρόπαια , καὶ κοσμεῖται τοῖς ἡμετέροις λαφύροις τἀκείνων ἱερὰ καὶ ἐν αὐχήμασιν , ἡλίκοις οὐπώποτε αἱ πόλεις αὐτῶν εἰσιν τέως ὑπὲρ ἀνδραποδισμοῦ τε καὶ κατασκαφῆς τῶν ἡμετέρων δεόμεναι ἡγεμόνων .
Lemmas: καί νῦν Οὐολοῦσκοι κατά Ῥωμαῖος ἵστημι τρόπαιον , καί κοσμέω ὁ ἡμέτερος λάφυρα ἐκεῖνος ἱερόν καί ἐν αὔχημα , ἡλίκος οὐπώποτε ὁ πόλις αὐτός εἰμί τέως ὑπέρ ἀνδραποδισμός τε καί κατασκαφή ὁ ἡμέτερος δέω ἡγεμών .
dionysius-halicarnassensis-history.antiquitates-romanae 9.53.6
ἆρά γε δίκαιον ἢ καλὸν ἐπὶ τοιούτοις κατορθώμασι χάριν αὐτοῖς ὑμᾶς εἰδέναι , καὶ δημοσίαις ἐπικοσμεῖν δωρεαῖς κληρουχήσαντας τὴν γῆν , ἧς πολέμιοι κρατοῦσι τὸ κατὰ τούτους εἶναι μέρος ; ἀλλὰ τί δεῖ τούτοις ἐγκαλεῖν , οἷς διʼ ἀπαιδευσίαν τε καὶ δυσγένειαν ὀλίγος ἐστὶ τῶν καλῶν λόγος , ὁρῶντας , ὡς οὐδʼ ἐν τοῖς ὑμετέροις ἤθεσι πᾶσιν ἔτι τὸ ἀρχαῖον οἰκεῖ φρόνημα , ἀλλʼ αὐθάδεια μὲν ἡ σεμνότης καλεῖται πρὸς ἐνίων , μωρία δʼ ἡ δικαιοσύνη , μανικὸν δὲ τὸ ἀνδρεῖον , καὶ ἠλίθιον τὸ σῶφρον ; ἃ δὲ μισητὰ παρὰ τοῖς προτέροις ἦν , ταῦτα πυργοῦταί τε νῦν καὶ θαυμάσια ἡλίκα φαίνεται τοῖς διεφθαρμένοις ἀγαθά , ἀνανδρία καὶ βωμολοχία καὶ κακοήθεια καὶ τὸ πανούργως σοφὸν καὶ τὸ πρὸς ἅπαντα ἰταμὸν καὶ τὸ μηδενὶ τῶν κρειττόνων εὐπειθές · ἃ πολλὰς ἤδη πόλεις
Lemmas: ἆρα γε δίκαιος ἤ καλός ἐπί τοιοῦτος κατόρθωμα χάρις αὐτός σύ οἶδα , καί δημόσιος ἐπικοσμέω δωρεά κληρουχέω ὁ γῆ , ὅς πολέμιος κρατέω ὁ κατά οὗτος εἰμί μέρος ; ἀλλά τίς δέω οὗτος ἐγκαλέω , ὅς διά ἀπαιδευσία τε καί δυσγένεια ὀλίγος εἰμί ὁ καλός λόγος , ὁράω , ὡς οὐδέ ἐν ὁ ὑμέτερος ἦθος πᾶς ἔτι ὁ ἀρχαῖος οἰκέω φρόνημα , ἀλλά αὐθάδεια μέν ὁ σεμνότης καλέω πρός ἔνιοι , μωρία δέ ὁ δικαιοσύνη , μανικός δέ ὁ ἀνδρεῖος , καί ἠλίθιος ὁ σώφρων ; ὅς δέ μισητός παρά ὁ πρότερος εἰμί , οὗτος πυργόω τε νῦν καί θαυμάσιος ἡλίκος φαίνω ὁ διαφθείρω ἀγαθός , ἀνανδρία καί βωμολοχία καί κακοήθεια καί ὁ πανοῦργος σοφός καί ὁ πρός ἅπας ἰταμός καί ὁ μηδείς ὁ κρατύς εὐπειθής · ὅς πολύς ἤδη πόλις
dionysius-halicarnassensis-history.antiquitates-romanae 9.53.7
ἰσχυρὰς λαβόντα ἐκ βάθρων ἀνέτρεψε . ταῦθʼ ὑμῖν , ὦ βουλή , εἴθʼ ἡδέα ἐστὶν ἀκούειν εἴτʼ ἀνιαρά , μετὰ πάσης ἀληθείας καὶ παρρησίας εἴρηται , τοῖς μὲν πεισθησομένοις ὑμῶν , ἐὰν ἄρα πεισθῆτε , ἔν τε τῷ παρόντι χρήσιμα καὶ εἰς τὸ μέλλον ἀσφαλῆ · ἐμοὶ δʼ , ὃς ὑπὲρ τοῦ κοινῇ συμφέροντος ἰδίας ἀπεχθείας ἀναιροῦμαι , πολλῶν ἐσόμενα κινδύνων αἴτια . προορᾶν γὰρ ἱκανός εἰμι τὰ συμβησόμενα ἐκ λογισμοῦ , καὶ παραδείγματα ποιοῦμαι τἀλλότρια πάθη τῶν ἐμαυτοῦ .
Lemmas: ἰσχυρός λαμβάνω ἐκ βάθρον ἀνατρέπω . οὗτος σύ , ὦ βουλή , εἴτε ἡδύς εἰμί ἀκούω εἴτε ἀνιαρός , μετά πᾶς ἀλήθεια καί παρρησία λέγω , ὁ μέν πείθω σύ , ἐάν ἄρα πείθω , ἐν τε ὁ πάρειμι χρήσιμος καί εἰς ὁ μέλλω ἀσφαλής · ἐγώ δέ , ὅς ὑπέρ ὁ κοινῇ συμφέρω ἴδιος ἀπέχθεια ἀναιρέω , πολύς εἰμί κίνδυνος αἴτιος . προοράω γάρ ἱκανός εἰμί ὁ συμβαίνω ἐκ λογισμός , καί παράδειγμα ποιέω ἀλλότριος πάθος ὁ ἐμαυτοῦ .
dionysius-halicarnassensis-history.antiquitates-romanae 9.54.1
ταῦτʼ εἰπόντος Ἀππίου καὶ τῶν ἄλλων ὀλίγου δεῖν πάντων τὴν αὐτὴν γνώμην ἀποφηναμένων ἡ μὲν βουλὴ διελύετο . οἱ δὲ δήμαρχοι διʼ ὀργῆς ἔχοντες τὴν ἀποτυχίαν ἀπῄεσαν καὶ μετὰ τοῦτʼ ἐσκόπουν , ὅπως τιμωρήσονται τὸν ἄνδρα · ἔδοξεν οὖν αὐτοῖς πολλὰ βουλευσαμένοις δίκῃ τὸν Ἄππιον ὑπαγαγεῖν θάνατον ἐχούσῃ τὸ τίμημα . καὶ μετὰ ταῦτʼ ἐν ἐκκλησίᾳ τοῦ ἀνδρὸς κατηγορήσαντες παρεκάλουν ἥκειν ἅπαντας εἰς τὴν ἀποδειχθησομένην ἡμέραν ὡς διοίσοντας ὑπὲρ αὐτοῦ
Lemmas: οὗτος λέγω Ἄππιος καί ὁ ἄλλος ὀλίγος δέω πᾶς ὁ αὐτός γνώμη ἀποφαίνω ὁ μέν βουλή διαλύω . ὁ δέ δήμαρχος διά ὀργή ἔχω ὁ ἀποτυχία ἀπέρχομαι καί μετά οὗτος σκοπέω , ὅπως τιμωρέω ὁ ἀνήρ · δοκέω οὖν αὐτός πολύς βουλεύω δίκη ὁ Ἄππιος ὑπάγω θάνατος ἔχω ὁ τίμημα . καί μετά οὗτος ἐν ἐκκλησία ὁ ἀνήρ κατηγορέω παρακαλέω ἥκω ἅπας εἰς ὁ ἀποδείκνυμι ἡμέρα ὡς διαφέρω ὑπέρ αὐτός
dionysius-halicarnassensis-history.antiquitates-romanae 9.54.2
ψῆφον . ἃ δὲ κατηγορεῖν ἔμελλον , ταῦτʼ ἦν · ὅτι πονηρὰς ἐτίθει κατὰ τοῦ δήμου γνώμας , καὶ στάσιν εἰσῆγεν εἰς τὴν πόλιν , καὶ δημάρχῳ χεῖρας ἐπήνεγκε παρὰ τοὺς ἱεροὺς νόμους , καὶ στρατιᾶς ἡγησάμενος σὺν βλάβῃ τε καὶ αἰσχύνῃ μεγάλῃ ἀνέστρεψε . ταῦτα προειπόντες ἐν τῷ πλήθει , καὶ ῥητήν τινα ἀποδεἰξαντες ἡμέραν , ἐν ᾗ τέλος ἔφησαν ἐπιθήσειν τῇ δίκῃ , παρήγγειλαν αὐτῷ παρεῖναι τότʼ ἀπολογησομένῳ .
Lemmas: ψῆφος . ὅς δέ κατηγορέω μέλλω , οὗτος εἰμί · ὅτι πονηρός τίθημι κατά ὁ δῆμος γνώμη , καί στάσις εἰσάγω εἰς ὁ πόλις , καί δήμαρχος χείρ ἐπιφέρω παρά ὁ ἱερός νόμος , καί στρατιά ἡγέομαι σύν βλάβη τε καί αἰσχύνη μέγας ἀναστρέφω . οὗτος προλέγω ἐν ὁ πλῆθος , καί ῥητός τις ἀποδείκνυμι ἡμέρα , ἐν ὅς τέλος φημί ἐπιτίθημι ὁ δίκη , παραγγέλλω αὐτός πάρειμι τότε ἀπολογέομαι .
dionysius-halicarnassensis-history.antiquitates-romanae 9.54.3
ἀγανακτούντων δʼ ἁπάντων τῶν πατρικίων καὶ παρεσκευασμένων ἁπάσῃ προθυμίᾳ σώζειν τὸν ἄνδρα , καὶ τὸν Ἄππιον παρακαλούντων εἶξαι τῷ καιρῷ καὶ σχῆμα ταῖς παρούσαις τύχαις ἁρμόττον μεταλαβεῖν , οὐδὲν ἔφη ποιήσειν ὁ ἀνὴρ οὔτʼ ἀγεννὲς οὔτε τῶν προγεγονότων ἔργων ἀνάξιον , μυρίους δʼ ἂν ὑπομεῖναι θανάτους πρότερον ἢ γονάτων ἅψασθαί τινος · τούς θʼ ὑπὲρ αὐτοῦ δεῖσθαι παρεσκευασμένους διεκώλυεν εἰπών , ὡς διπλασίως ἂν αἰδεσθείη ταῦθʼ ὑπὲρ αὐτοῦ ποιοῦντας ἑτέρους ὁρῶν , ἃ μηδʼ αὐτὸν ὑπὲρ ἑαυτοῦ πράττειν πρέποντα ἡγεῖται .
Lemmas: ἀγανακτέω δέ ἅπας ὁ πατρίκιος καί παρασκευάζω ἅπας προθυμία σῴζω ὁ ἀνήρ , καί ὁ Ἄππιος παρακαλέω εἴκω ὁ καιρός καί σχῆμα ὁ πάρειμι τύχη ἁρμόζω μεταλαμβάνω , οὐδείς φημί ποιέω ὁ ἀνήρ οὔτε ἀγεννής οὔτε ὁ προγίγνομαι ἔργον ἀνάξιος , μυρίος δέ ἄν ὑπομένω θάνατος πρότερος ἤ γόνυ ἅπτω τις · ὁ τε ὑπέρ αὐτός δέω παρασκευάζω διακωλύω λέγω , ὡς διπλάσιος ἄν αἰδέομαι οὗτος ὑπέρ αὐτός ποιέω ἕτερος ὁράω , ὅς μηδέ αὐτός ὑπέρ ἑαυτοῦ πράσσω πρέπω ἡγέομαι .
dionysius-halicarnassensis-history.antiquitates-romanae 9.54.4
ταῦτά τε δὴ καὶ πολλὰ ὅμοια τούτοις λέγων , καὶ οὔτʼ ἐσθῆτα ἀλλάξας οὔτε τὸ τῆς ὄψεως γαῦρον ἀλλοιώσας οὔτε φρονήματός τι ὑφέμενος , ὡς εἶδεν ὀρθὴν καὶ μετέωρον ἐπὶ τῇ προσδοκίᾳ τοῦ ἀγῶνος τὴν πόλιν , ὀλίγων ἔτι λειπομένων ἡμερῶν ἑαυτὸν διεχρήσατο .
Lemmas: οὗτος τε δή καί πολύς ὅμοιος οὗτος λέγω , καί οὔτε ἐσθής ἀλλάσσω οὔτε ὁ ὁ ὄψις γαῦρος ἀλλοιόω οὔτε φρόνημα τις ὑφίημι , ὡς ὁράω ὀρθός καί μετέωρος ἐπί ὁ προσδοκία ὁ ἀγών ὁ πόλις , ὀλίγος ἔτι λείπω ἡμέρα ἑαυτοῦ διαχράω .
dionysius-halicarnassensis-history.antiquitates-romanae 9.54.5
οἱ μὲν δὴ προσήκοντες αὐτῷ νόσον ἐσκήπτοντο γενέσθαι τοῦ θανάτου αἰτίαν · προενεχθέντος δὲ τοῦ σώματος εἰς τὴν ἀγορὰν ὁ μὲν υἱὸς αὐτοῦ προσιὼν τοῖς δημάρχοις καὶ τοῖς ὑπάτοις ἠξίου τὴν νόμιμον ἐκκλησίαν αὐτῷ συναγαγεῖν καὶ τὸν ἐν ἔθει Ῥωμαίοις ὄντα ἐπὶ ταῖς ταφαῖς ἀγορεύεσθαι τῶν ἀγαθῶν ἀνδρῶν λόγον ἐπιτρέψαι περὶ τοῦ πατρὸς διελθεῖν .
Lemmas: ὁ μέν δή προσήκω αὐτός νόσος σκήπτω γίγνομαι ὁ θάνατος αἰτία · προφέρω δέ ὁ σῶμα εἰς ὁ ἀγορά ὁ μέν υἱός αὐτός προσέρχομαι ὁ δήμαρχος καί ὁ ὕπατος ἀξιόω ὁ νόμιμος ἐκκλησία αὐτός συνάγω καί ὁ ἐν ἔθος Ῥωμαῖος εἰμί ἐπί ὁ ταφή ἀγορεύω ὁ ἀγαθός ἀνήρ λόγος ἐπιτρέπω περί ὁ πατήρ διέρχομαι .
dionysius-halicarnassensis-history.antiquitates-romanae 9.54.6
οἱ δὲ δήμαρχοι καλουμένης ἔτι τῆς ἐκκλησίας ὑπὸ τῶν ὑπάτων ἐνίσταντο , καὶ παρήγγελλον τῷ μειρακίῳ τὸν νεκρὸν ἀποφέρειν . οὐ μὴν ὁ δῆμός γʼ ἠνέσχετο οὐδὲ περιεῖδε τὴν ὕβριν , ἄτιμον ἐκβληθῆναι τὸ σῶμα , ἀλλʼ ἐπέτρεψε τῷ μειρακίῳ τὰς νομιζομένας ἀποδοῦναι τῷ πατρὶ τιμάς . Ἄππιος μὲν οὖν τοιαύτης τελευτῆς ἔτυχεν .
Lemmas: ὁ δέ δήμαρχος καλέω ἔτι ὁ ἐκκλησία ὑπό ὁ ὕπατος ἐνίστημι , καί παραγγέλλω ὁ μειράκιον ὁ νεκρός ἀποφέρω . οὐ μήν ὁ δῆμος γε ἀνέχω οὐδέ περιοράω ὁ ὕβρις , ἄτιμος ἐκβάλλω ὁ σῶμα , ἀλλά ἐπιτρέπω ὁ μειράκιον ὁ νομίζω ἀποδίδωμι ὁ πατήρ τιμή . Ἄππιος μέν οὖν τοιοῦτος τελευτή τυγχάνω .
dionysius-halicarnassensis-history.antiquitates-romanae 9.55.1
οἱ δʼ ὕπατοι καταγράψαντες τὰς δυνάμεις ἐξῆγον ἐκ τῆς πόλεως · Λεύκιος μὲν Οὐαλέριος Αἰκανοῖς πολεμήσων , Τιβέριος δʼ Αἰμίλιος Σαβίνοις . καὶ γὰρ οὗτοι κατὰ τὸν τῆς στάσεως καιρὸν ἐνέβαλον εἰς τὴν Ῥωμαίων χώραν καὶ πολλὴν αὐτῆς κακώσαντες ἀπῆλθον λείαν ἄφθονον περιβαλόμενοι . Αἰκανοὶ μὲν οὖν πολλάκις εἰς χεῖρας ἐλθόντες καὶ πολλὰς πληγὰς λαβόντες εἰς τὸν χάρακα ἐν ἐχυρῷ χωρίῳ κείμενον κατέφυγον καὶ τὸ λοιπὸν οὐκέτι προῄεσαν εἰς μάχην .
Lemmas: ὁ δέ ὕπατος καταγράφω ὁ δύναμις ἐξάγω ἐκ ὁ πόλις · Λεύκιος μέν Οὐαλέριος Αἰκανός πολεμέω , Τιβέριος δέ Αἰμίλιος Σαβῖνος . καί γάρ οὗτος κατά ὁ ὁ στάσις καιρός ἐμβάλλω εἰς ὁ Ῥωμαῖος χώρα καί πολύς αὐτός κακόω ἀπέρχομαι λεία ἄφθονος περιβάλλω . Αἰκανός μέν οὖν πολλάκις εἰς χείρ ἔρχομαι καί πολύς πληγή λαμβάνω εἰς ὁ χάραξ ἐν ἐχυρός χωρίον κεῖμαι καταφεύγω καί ὁ λοιπός οὐκέτι προέρχομαι εἰς μάχη .
dionysius-halicarnassensis-history.antiquitates-romanae 9.55.2
ὁ δὲ Οὐαλέριος ἐπεχείρησε μὲν ἐκπολιορκεῖν αὐτῶν τὸ στρατόπεδον , ἐκωλύθη δʼ ὑπὸ τοῦ δαιμονίου . προιόντι γὰρ αὐτῷ καὶ ἤδη ἔργου ἐχομένῳ ζόφος ἐξ οὐρανοῦ γίνεται καὶ ὄμβρος πολύς , ἀστραπαὶ δὲ καὶ βρονταὶ σκληραί . διασκεδασθείσης δὲ τῆς στρατιᾶς ὅ τε χειμὼν εὐθὺς ἐπαύσατο καὶ πολλὴ κατέσχε τὸν τόπον αἰθρία . τοῦτό τε δὴ τὸ ἔργον ὀττευσάμενος ὁ ὕπατος , καὶ τῶν μάντεων κωλυόντων ἔτι πολιορκεῖν τὸ χωρίον , ἀποτραπεὶς τὴν γῆν αὐτῶν ἐκάκου , καὶ ὅσῃ ἐπέτυχε λείᾳ τοῖς στρατιώταις ἅπασαν ὠφελεῖσθαι ἐφείς , ἀπῆγεν ἐπʼ
Lemmas: ὁ δέ Οὐαλέριος ἐπιχειρέω μέν ἐκπολιορκέω αὐτός ὁ στρατόπεδον , κωλύω δέ ὑπό ὁ δαιμόνιον . προέρχομαι γάρ αὐτός καί ἤδη ἔργον ἔχω ζόφος ἐκ οὐρανός γίγνομαι καί ὄμβρος πολύς , ἀστραπή δέ καί βροντή σκληρός . διασκεδάννυμι δέ ὁ στρατιά ὁ τε χειμών εὐθύς παύω καί πολύς κατέχω ὁ τόπος αἰθρία . οὗτος τε δή ὁ ἔργον ὀττεύομαι ὁ ὕπατος , καί ὁ μάντις κωλύω ἔτι πολιορκέω ὁ χωρίον , ἀποτρέπω ὁ γῆ αὐτός κακόω , καί ὅσος ἐπιτυγχάνω λεία ὁ στρατιώτης ἅπας ὠφελέω ἐφίημι , ἀπάγω ἐπί
dionysius-halicarnassensis-history.antiquitates-romanae 9.55.3
οἴκου τὴν δύναμιν . Τιβερίῳ δʼ Αἰμιλίῳ διεξιόντι τὴν πολεμίαν σὺν πολλῇ καταφρονήσει κατʼ ἀρχὰς καὶ οὐδὲν ἔτι προσδοκῶντι ἀντίπαλον ἐπῆλθεν ἡ Σαβίνων δύναμις καὶ γίνεται μάχη αὐτῶν ἐκ παρατάξεως μεσούσης μάλιστα τῆς ἡμέρας ἀρξαμένη μέχρι δύσεως ἡλίου . σκότους δʼ ἐπιλαμβάνοντος ἀνεχώρουν αἱ δυνάμεις ἐπὶ τοὺς ἑαυτῶν χάρακας οὔτε νικῶσαι οὔτε λειπόμεναι .
Lemmas: οἶκος ὁ δύναμις . Τιβέριος δέ Αἰμίλιος διεξέρχομαι ὁ πολέμιος σύν πολύς καταφρόνησις κατά ἀρχή καί οὐδείς ἔτι προσδοκάω ἀντίπαλος ἐπέρχομαι ὁ Σαβῖνος δύναμις καί γίγνομαι μάχη αὐτός ἐκ παράταξις μεσόω μάλα ὁ ἡμέρα ἄρχω μέχρι δύσις ἥλιος . σκότος δέ ἐπιλαμβάνω ἀναχωρέω ὁ δύναμις ἐπί ὁ ἑαυτοῦ χάραξ οὔτε νικάω οὔτε λείπω .
dionysius-halicarnassensis-history.antiquitates-romanae 9.55.4
ταῖς δʼ ἑξῆς ἡμέραις νεκρούς τε τοὺς ἑαυτῶν ἐκήδευσαν οἱ ἡγεμόνες καὶ χάρακας ἐξωρύξαντο , καὶ γνώμας τὰς αὐτὰς εἶχον ἑκάτεροι , διὰ φυλακῆς τὰ οἰκεῖα ἔχειν καὶ μηκέτι ἄρχειν μάχης . ἔπειτα σὺν χρόνῳ τὰς σκηνὰς λύσαντες ἀπῆγον τὰς δυνάμεις .
Lemmas: ὁ δέ ἑξῆς ἡμέρα νεκρός τε ὁ ἑαυτοῦ κηδεύω ὁ ἡγεμών καί χάραξ ἐξορύσσω , καί γνώμη ὁ αὐτός ἔχω ἑκάτερος , διά φυλακή ὁ οἰκεῖος ἔχω καί μηκέτι ἄρχω μάχη . ἔπειτα σύν χρόνος ὁ σκηνή λύω ἀπάγω ὁ δύναμις .
dionysius-halicarnassensis-history.antiquitates-romanae 9.56.1
ἐν δὲ τῷ μετὰ τούτους τοὺς ὑπάτους ἔτει , κατὰ τὴν ἑβδομηκοστὴν καὶ ὀγδόην ὀλυμπιάδα , ἣν ἐνίκα στάδιον Παρμενίδης Ποσειδωνιάτης Ἀθήνῃσι τὴν ἐνιαύσιον ἀρχὴν ἔχοντος Θεαγενίδου , κατεστάθησαν ὕπατοι Ῥωμαίων Αὖλος Οὐεργίνιος Καιλιμοντανὸς καὶ Τῖτος Νομίκιος Πρίσκος . ἄρτι δʼ αὐτῶν τὴν ἀρχὴν παρειληφότων ἀγγέλλεται στρατιὰ Οὐολούσκων πολλὴ παροῦσα . καὶ μετʼ οὐ πολὺ τῶν περιπολίων τι τῶν Ῥωμαϊκῶν ἐξ ἐφόδου καταληφθὲν ἐκαίετο · ἦν δʼ οὐ διὰ μακροῦ τῆς Ῥώμης , καὶ ὁ καπνὸς ἤγγελλε τοῖς ἐν τῇ πόλει τὸ πάθος .
Lemmas: ἐν δέ ὁ μετά οὗτος ὁ ὕπατος ἔτος , κατά ὁ ἑβδομηκοστός καί ὄγδοος ὀλυμπιάς , ὅς νικάω στάδιον Παρμενίδης Ποσειδωνιάτης Ἀθήνη ὁ ἐνιαύσιος ἀρχή ἔχω Θεαγενίδης , καθίστημι ὕπατος Ῥωμαῖος Αὖλος Οὐεργίνιος Καιλιμοντανός καί Τῖτος Νομίκιος Πρίσκος . ἄρτι δέ αὐτός ὁ ἀρχή παραλαμβάνω ἀγγέλλω στρατιά Οὐολοῦσκοι πολύς πάρειμι . καί μετά οὐ πολύς ὁ περιπόλιον τις ὁ Ῥωμαῖος ἐκ ἔφοδος καταλαμβάνω καίω · εἰμί δέ οὐ διά μακρός ὁ Ῥώμη , καί ὁ καπνός ἀγγέλλω ὁ ἐν ὁ πόλις ὁ πάθος .
dionysius-halicarnassensis-history.antiquitates-romanae 9.56.2
τότε μὲν οὖν — καὶ γὰρ ἦν ἔτι νύξ — ἱππεῖς τινας ἀποστείλαντες ἐπὶ κατασκοπὴν οἱ ὕπατοι καὶ φυλακὰς καταστήσαντες ἐπὶ τοῖς τείχεσι καὶ αὐτοὶ ταξάμενοι τρὸ τῶν πυλῶν σὺν τοῖς εὐζωνοτάτοις , ἐξεδέχοντο τὰς παρὰ τῶν ἱππέων ἀγγελίας · ὡς δʼ ἡμέρα τʼ ἐγένετο , καὶ συνήθροιστο αὐτοῖς ἡ ἐν τῇ πόλει δύναμις , ἦγον ἐπὶ τοὺς πολεμίους . οἱ δὲ διαρπάσαντες καὶ κατακαύσαντες τὸ φρούριον ἀπῄεσαν διὰ τάχους .
Lemmas: τότε μέν οὖν — καί γάρ εἰμί ἔτι νύξ — ἱππεύς τις ἀποστέλλω ἐπί κατασκοπή ὁ ὕπατος καί φυλακή καθίστημι ἐπί ὁ τεῖχος καί αὐτός τάσσω τρός ὁ πύλη σύν ὁ εὔζωνος , ἐκδέχομαι ὁ παρά ὁ ἱππεύς ἀγγελία · ὡς δέ ἡμέρα τε γίγνομαι , καί συναθροίζω αὐτός ὁ ἐν ὁ πόλις δύναμις , ἄγω ἐπί ὁ πολέμιος . ὁ δέ διαρπάζω καί κατακαίω ὁ φρούριον ἀπέρχομαι διά τάχος .
dionysius-halicarnassensis-history.antiquitates-romanae 9.56.3
τότε μὲν οὖν οἱ ὕπατοι σβέσαντες τὰ ἔτι καιόμενα καὶ τοῦ χωρίου φυλακὴν καταλιπόντες ἀπῄεσαν εἰς τὴν πόλιν · ὀλίγαις δʼ ὕστερον ἡμέραις τάς τʼ οἰκείας ἔχοντες δυνάμεις καὶ τὰς παρὰ τῶν συμμάχων ἐξῄεσαν ἀμφότεροι , Οὐεργίνιος μὲν ἐπὶ τὴν Αἰκανῶν , Νομίκιος δʼ ἐπὶ τὴν Οὐολούσκων · καὶ αὐτοῖς ἀμφοτέροις κατὰ
Lemmas: τότε μέν οὖν ὁ ὕπατος σβέννυμι ὁ ἔτι καίω καί ὁ χωρίον φυλακή καταλείπω ἀπέρχομαι εἰς ὁ πόλις · ὀλίγος δέ ὕστερον ἡμέρα ὁ τε οἰκεῖος ἔχω δύναμις καί ὁ παρά ὁ σύμμαχος ἐξέρχομαι ἀμφότερος , Οὐεργίνιος μέν ἐπί ὁ Αἰκανός , Νομίκιος δέ ἐπί ὁ Οὐολοῦσκοι · καί αὐτός ἀμφότερος κατά
dionysius-halicarnassensis-history.antiquitates-romanae 9.56.4
γνώμην τὰ τοῦ πολέμου ἐχώρησεν . Οὐεργινίῳ τε γὰρ Αἰκανοὶ δῃοῦντι τὴν χώραν αὐτῶν οὐκ ἐτόλμησαν εἰς χεῖρας ἐλθεῖν , ἀλλὰ καὶ λόχον τινὰ ὑποκαθίσαντες ἐν ὕλαις ἐπιλέκτων ἀνδρῶν , οἳ ἔμελλον ἐσκεδασμένοις ἐπιθήσεσθαι τοῖς πολεμίοις , διήμαρτον τῆς ἐλπίδος ταχείας γενομένης τοῖς Ῥωμαίοις αἰσθήσεως καὶ μάχης καρτερᾶς , ἐξ ἧς πολλοὺς τῶν σφετέρων οἱ Αἰκανοὶ ἀπέβαλον · ὥστʼ οὐδʼ εἰς πεῖραν ἑτέρας μάχης ἔτʼ ἤρχοντο .
Lemmas: γνώμη ὁ ὁ πόλεμος χωρέω . Οὐεργίνιος τε γάρ Αἰκανός δηϊόω ὁ χώρα αὐτός οὐ τολμάω εἰς χείρ ἔρχομαι , ἀλλά καί λόχος τις ὑποκαθίζω ἐν ὕλη ἐπίλεκτος ἀνήρ , ὅς μέλλω σκεδάννυμι ἐπιτίθημι ὁ πολέμιος , διαμαρτάνω ὁ ἐλπίς ταχύς γίγνομαι ὁ Ῥωμαῖος αἴσθησις καί μάχη καρτερός , ἐκ ὅς πολύς ὁ σφέτερος ὁ Αἰκανός ἀποβάλλω · ὥστε οὐδέ εἰς πεῖρα ἕτερος μάχη ἔτι ἔρχομαι .
dionysius-halicarnassensis-history.antiquitates-romanae 9.56.5
Νομικίῳ τʼ ἄγοντι τὴν στρατιὰν ἐπὶ τὴν Ἀντιατῶν πόλιν , ἣ ἐν ταῖς πρώταις τότε τῶν Οὐολούσκων πόλεσιν ἦν , οὐδεμία ἠναντιώθη δύναμις , ἀλλʼ ἀπὸ τῶν τειχῶν ἀναγκάζοντο ἕκαστοι ἀμύνεσθαι . ἐν δὲ τούτῳ ἥ τε γῆ αὐτῶν ἡ πολλὴ ἐτμήθη , καὶ πολίχνη τις ἐπιθαλάττιος ἑάλω , ᾗ ἐπινείῳ τε καὶ ἀγορᾷ τῶν εἰς τὸν βίον ἀναγκαίων ἐχρῶντο , ἐκ θαλάττης τε καὶ διὰ λῃστηρίων τὰς πολλὰς ἐπαγόμενοι ὠφελείας . ἀνδράποδα μὲν οὖν καὶ χρήματα καὶ βοσκήματα καὶ τοὺς ἐμπορικοὺς φόρτους ἡ στρατιὰ συγχωρήσει τοῦ ὑπάτου διήρπασε , τὰ δʼ ἐλεύθερα σώματα , ὁπόσα μὴ ὁ πόλεμος ἔφθη διειργασμένος , ἐπὶ τὸ λαφυροπώλιον ἀπήχθη . ἐλήφθησαν δὲ καὶ νῆες τῶν Ἀντιατῶν εἴκοσι καὶ δύο μακραὶ καὶ ἄλλα νεῶν ὅπλα τε καὶ παρασκευαί .
Lemmas: Νομίκιος τε ἄγω ὁ στρατιά ἐπί ὁ Ἀντιάτης πόλις , ὅς ἐν ὁ πρῶτος τότε ὁ Οὐολοῦσκοι πόλις εἰμί , οὐδείς ἐναντιόομαι δύναμις , ἀλλά ἀπό ὁ τεῖχος ἀναγκάζω ἕκαστος ἀμύνω . ἐν δέ οὗτος ὁ τε γῆ αὐτός ὁ πολύς τέμνω , καί πολίχνη τις ἐπιθαλάσσιος ἁλίσκομαι , ὅς ἐπίνειον τε καί ἀγορά ὁ εἰς ὁ βίος ἀναγκαῖος χράω , ἐκ θάλασσα τε καί διά λῃστήριον ὁ πολύς ἐπάγω ὠφέλεια . ἀνδράποδον μέν οὖν καί χρῆμα καί βόσκημα καί ὁ ἐμπορικός φόρτος ὁ στρατιά συγχώρησις ὁ ὕπατος διαρπάζω , ὁ δέ ἐλεύθερος σῶμα , ὁπόσος μή ὁ πόλεμος φθάνω διεργάζομαι , ἐπί ὁ λαφυροπώλιον ἀπάγω . λαμβάνω δέ καί ναῦς ὁ Ἀντιάτης εἴκοσι καί δύο μακρός καί ἄλλος ναῦς ὅπλον τε καί παρασκευή .
dionysius-halicarnassensis-history.antiquitates-romanae 9.56.6
μετὰ ταῦτα κελεύσαντος τοῦ ὑπάτου τάς τʼ οἰκίας ἐνεπίμπρασαν οἱ Ῥωμαῖοι καὶ τοὺς νεωσοίκους κατέσκαπτον καὶ τὸ τεῖχος ἤρειπον ἐκ θεμελίων · ὥστε μηδʼ ἀπελθόντων σφῶν χρηστὸν ἔτι τοῖς Ἀντιάταις εἶναι τὸ φρούριον . ταῦτά τε δὴ ἐπράχθη χωρὶς ἑκατέρῳ τῶν ὑπάτων , καὶ ἀμφοτέροις ἔτι καινὴ στρατεία τοῖς ἀνδράσιν ἐπὶ τὴν Σαβίνων γῆν , ἣν δῃώσαντες ἀπῆγον ἐπʼ οἴκου τὴν δύναμιν , καὶ ὁ ἐνιαυτὸς οὗτος ἐτελεύτα .
Lemmas: μετά οὗτος κελεύω ὁ ὕπατος ὁ τε οἰκία ἐμπίμπρημι ὁ Ῥωμαῖος καί ὁ νεώσοικος κατασκάπτω καί ὁ τεῖχος ἐρείπω ἐκ θεμέλιος · ὥστε μηδέ ἀπέρχομαι σφεῖς χρηστός ἔτι ὁ Ἀντιάτης εἰμί ὁ φρούριον . οὗτος τε δή πράσσω χωρίς ἑκάτερος ὁ ὕπατος , καί ἀμφότερος ἔτι καινός στρατεία ὁ ἀνήρ ἐπί ὁ Σαβῖνος γῆ , ὅς δηϊόω ἀπάγω ἐπί οἶκος ὁ δύναμις , καί ὁ ἐνιαυτός οὗτος τελευτάω .
dionysius-halicarnassensis-history.antiquitates-romanae 9.57.1
τῷ δʼ ἑξῆς ἔτει Τίτου Κοιντίου Καπετωλίνου καὶ Κοίντου Σερουιλίου Πρίσκου τὴν ὕπατον ἀρχὴν παρειληφότων ἥ τʼ οἰκεία δύναμις Ῥωμαίων ἅπασα ἐν τοῖς ὅπλοις ἦν , καὶ τὰ συμμαχικὰ ἑκούσια παρῆν , πρὶν ἐπαγγελθῆναι αὐτοῖς στρατείαν . καὶ μετὰ τοῦτʼ εὐχάς τε ποιησάμενοι τοῖς θεοῖς οἱ ὕπατοι καὶ καθήραντες τὸν στρατὸν ἐξῄεσαν ἐπὶ τοὺς πολεμίους .
Lemmas: ὁ δέ ἑξῆς ἔτος Τίτος Κοΐντιος Καπετωλῖνος καί Κόϊντος Σερουίλιος Πρίσκος ὁ ὕπατος ἀρχή παραλαμβάνω ὁ τε οἰκεῖος δύναμις Ῥωμαῖος ἅπας ἐν ὁ ὅπλον εἰμί , καί ὁ συμμαχικός ἑκούσιος πάρειμι , πρίν ἐπαγγέλλω αὐτός στρατεία . καί μετά οὗτος εὐχή τε ποιέω ὁ θεός ὁ ὕπατος καί καθαίρω ὁ στρατός ἐξέρχομαι ἐπί ὁ πολέμιος .
dionysius-halicarnassensis-history.antiquitates-romanae 9.57.2
Σαβῖνοι μὲν οὖν , ἐφʼ οὓς ὁ Σερουίλιος ἤλασεν , οὔτʼ εἰς μάχην κατέστησαν οὔτʼ ἐξῆλθον εἰς τὴν ὕπαιθρον · μένοντες δʼ ἐν τοῖς φρουρίοις ἠνείχοντο γῆς τʼ αὐτοῖς τεμνομένης καὶ οἰκιῶν ἐμπιμπραμένων θεραπείας τʼ αὐτομολούσης · ὥστε κατὰ πολλὴν εὐπέτειαν ἀπελθεῖν ἐκ τῆς χώρας αὐτῶν τοὺς Ῥωμαίους ὠφελείαις τε βαρεῖς καὶ αὐχήμασι λαμπρούς , καὶ ἡ μὲν Σερουιλίου στρατεία τοῦτʼ ἔσχε τὸ τέλος ·
Lemmas: Σαβῖνος μέν οὖν , ἐπί ὅς ὁ Σερουίλιος ἐλαύνω , οὔτε εἰς μάχη καθίστημι οὔτε ἐξέρχομαι εἰς ὁ ὑπαίθριος · μένω δέ ἐν ὁ φρούριον ἀνέχω γῆ τε αὐτός τέμνω καί οἰκία ἐμπίμπρημι θεραπεία τε αὐτομολέω · ὥστε κατά πολύς εὐπέτεια ἀπέρχομαι ἐκ ὁ χώρα αὐτός ὁ Ῥωμαῖος ὠφέλεια τε βαρύς καί αὔχημα λαμπρός , καί ὁ μέν Σερουίλιος στρατεία οὗτος ἔχω ὁ τέλος ·
dionysius-halicarnassensis-history.antiquitates-romanae 9.57.3
οἱ δὲ σὺν τῷ Κοιντίῳ στρατεύσαντες ἐπί τʼ Αἰκανοὺς καὶ Οὐολούσκους — συνεληλύθεσαν γὰρ εἰς τὸν αὐτὸν τόπον ἐξ ἀμφοτέρων τῶν ἐθνῶν οἱ προαγωνιούμενοι τῶν ἄλλων , καὶ πρὸ τῆς Ἀντιατῶν πόλεως ἀντεστρατοπεδεύσαντο — θᾶττον ἢ βάδην χωροῦντες ἐπιφαίνονται αὐτοῖς · καὶ οὐ πολὺν τόπον τοῦ χάρακος αὐτῶν ἀποσχόντες , ἐν ᾧ πρῶτον ὤφθησάν τε καὶ εἶδον ἐκείνους χωρίῳ ταπεινῷ ὄντι τὰς ἀποσκευὰς ἔθεντο , τοῦ μὴ δεδοικέναι τὰ πολέμια πλήθει μακρῷ προὔχοντα δόξαν ποιῆσαι βουλόμενοι .
Lemmas: ὁ δέ σύν ὁ Κοΐντιος στρατεύω ἐπί τε Αἰκανός καί Οὐόλουσκος — συνέρχομαι γάρ εἰς ὁ αὐτός τόπος ἐκ ἀμφότερος ὁ ἔθνος ὁ προαγωνίζομαι ὁ ἄλλος , καί πρό ὁ Ἀντιάτης πόλις ἀντιστρατοπεδεύω — ταχύς ἤ βάδην χωρέω ἐπιφαίνω αὐτός · καί οὐ πολύς τόπος ὁ χάραξ αὐτός ἀπέχω , ἐν ὅς πρῶτος ὁράω τε καί ὁράω ἐκεῖνος χωρίον ταπεινός εἰμί ὁ ἀποσκευή τίθημι , ὁ μή δείδω ὁ πολέμιος πλῆθος μακρός προέχω δόξα ποιέω βούλομαι .
dionysius-halicarnassensis-history.antiquitates-romanae 9.57.4
ὡς δʼ εὐτρεπῆ τὰ εἰς μάχην ἑκατέροις ἅπαντα ἦν , ἐξῄεσαν εἰς τὸ πεδίον , καὶ συμπεσόντες ἠγωνίζοντο μέχρι μεσούσης ἡμέρας οὔτʼ εἴκοντες τοῖς πολεμίοις οὔτʼ ἐπιβαίνοντες , ἀεί τε τὸ κάμνον μέρος ἀνισοῦντες τοῖς ἐπὶ ταῖς ἐφεδρείαις τεταγμένοις ἑκάτεροι . ἐν δὲ τούτῳ μάλιστα οἱ Αἰκανοὶ καὶ Οὐολοῦσκοι πλήθει τῶν Ῥωμαίων προὔχοντες ἀνέφερον καὶ περιῆσαν , τῶν πολεμίων οὐκ ἐχόντων ἴσον τῇ προθυμίᾳ τὸ πλῆθος .
Lemmas: ὡς δέ εὐτρεπής ὁ εἰς μάχη ἑκάτερος ἅπας εἰμί , ἐξέρχομαι εἰς ὁ πεδίον , καί συμπίπτω ἀγωνίζομαι μέχρι μεσόω ἡμέρα οὔτε εἴκω ὁ πολέμιος οὔτε ἐπιβαίνω , ἀεί τε ὁ κάμνω μέρος ἀνισόω ὁ ἐπί ὁ ἐφεδρεία τάσσω ἑκάτερος . ἐν δέ οὗτος μάλα ὁ Αἰκανός καί Οὐολοῦσκος πλῆθος ὁ Ῥωμαῖος προέχω ἀναφέρω καί περίειμι , ὁ πολέμιος οὐ ἔχω ἴσος ὁ προθυμία ὁ πλῆθος .
dionysius-halicarnassensis-history.antiquitates-romanae 9.57.5
ὁ δὲ Κοίντιος ὁρῶν νεκρούς τε πολλοὺς τῶν σφετέρων καὶ τῶν περιόντων τοὺς πλείους τραυματίας ἐμέλλησε μὲν ἀνακαλεῖσθαι τὴν δύναμιν , δείσας δέ , μὴ δόξαν παράσχῃ τοῖς πολεμίοις φυγῆς , παρακινδυνευτέον σφίσιν εἶναι ἔγνω . ἐπιλεξάμενος δὲ τῶν ἱππέων τοὺς κρατίστους κατὰ τὸ δεξιόν , ὃ μάλιστα ἔκαμνεν , τοῖς σφετέροις παρεβοήθει .
Lemmas: ὁ δέ Κοΐντιος ὁράω νεκρός τε πολύς ὁ σφέτερος καί ὁ περάω ὁ πολύς τραυματίας μέλλω μέν ἀνακαλέω ὁ δύναμις , δείδω δέ , μή δόξα παρέχω ὁ πολέμιος φυγή , παρακινδυνευτέον σφεῖς εἰμί γιγνώσκω . ἐπιλέγω δέ ὁ ἱππεύς ὁ κρατύς κατά ὁ δεξιός , ὅς μάλα κάμνω , ὁ σφέτερος παραβοηθέω .
dionysius-halicarnassensis-history.antiquitates-romanae 9.57.6
καὶ τὰ μὲν ἐπιτιμῶν τοῖς ἡγεμόσιν αὐτοῖς τῆς ἀνανδρίας , τὰ δʼ ὑπομιμνήσκων τῶν προτέρων ἀγώνων , τὰ δὲ τὴν αἰσχύνην ἐπιλεγόμενος καὶ τὸν κίνδυνον , ὃς καταλήψεσθαι αὐτοὺς ἔμελλεν ἐν τῇ φυγῇ , τελευτῶν εἶπεν οὐκ ἀληθές , ὃ μάλιστα μὲν τοῖς σφετέροις θάρσος παρέστησε , τοῖς δὲ πολεμίοις δέος . ἔφη γάρ , ὅτι θάτερον αὐτῶν ἤδη κέρας ἐξέωσε τοὺς πολεμίους καὶ ἐγγὺς ἤδη ἐστὶ τοῦ ἐκείνων χάρακος .
Lemmas: καί ὁ μέν ἐπιτιμάω ὁ ἡγεμών αὐτός ὁ ἀνανδρία , ὁ δέ ὑπομιμνῄσκω ὁ πρότερος ἀγών , ὁ δέ ὁ αἰσχύνη ἐπιλέγω καί ὁ κίνδυνος , ὅς καταλαμβάνω αὐτός μέλλω ἐν ὁ φυγή , τελευτάω λέγω οὐ ἀληθής , ὅς μάλα μέν ὁ σφέτερος θάρσος παρίστημι , ὁ δέ πολέμιος δέος . φημί γάρ , ὅτι ἕτερος αὐτός ἤδη κέρας ἐξωθέω ὁ πολέμιος καί ἐγγύς ἤδη εἰμί ὁ ἐκεῖνος χάραξ .
dionysius-halicarnassensis-history.antiquitates-romanae 9.57.7
ταῦτʼ εἰπὼν ἐνσείει τοῖς πολεμίοις , καὶ καταβὰς ἀπὸ τοῦ ἵππου σὺν τοῖς ἀμφʼ αὐτὸν ἐπιλέκτοις τῶν ἱππέων συστάδην ἐμάχετο . ἐκ δὲ τούτου τόλμα τις ἐμπίπτει τοῖς κάμνουσι τέως , καὶ ὠθοῦνται ἅπαντες ὥσπερ ἕτεροί τινες γεγονότες · καὶ οἱ Οὐολοῦσκοι — τῇδε γὰρ ἐκεῖνοι ἐτάξαντο — μέχρι πολλοῦ διακαρτερήσαντες ἐνέκλιναν . ὡς δὲ τούτους ὁ Κοίντιος ἀπεώσατο , ἀναβὰς ἐπὶ τὸν ἵππον παρήλαυνεν ἐπὶ τὴν ἑτέραν τάξιν , καὶ ἐδείκνυε τοῖς ἐκεῖ πεζοῖς τὸ ἡττώμενον τῶν πολεμίων μέρος , καὶ παρεκελεύετο μὴ λείπεσθαι ἀρετῇ τῶν ἑτέρων .
Lemmas: οὗτος λέγω ἐνσείω ὁ πολέμιος , καί καταβαίνω ἀπό ὁ ἵππος σύν ὁ ἀμφί αὐτός ἐπίλεκτος ὁ ἱππεύς συστάδην μάχομαι . ἐκ δέ οὗτος τόλμα τις ἐμπίπτω ὁ κάμνω τέως , καί ὠθέω ἅπας ὥσπερ ἕτερος τις γίγνομαι · καί ὁ Οὐολοῦσκος — τῇδε γάρ ἐκεῖνος τάσσω — μέχρι πολύς διακαρτερέω ἐγκλίνω . ὡς δέ οὗτος ὁ Κοΐντιος ἀπωθέω , ἀναβαίνω ἐπί ὁ ἵππος παρελαύνω ἐπί ὁ ἕτερος τάξις , καί δείκνυμι ὁ ἐκεῖ πεζός ὁ ἡσσάομαι ὁ πολέμιος μέρος , καί παρακελεύομαι μή λείπω ἀρετή ὁ ἕτερος .
dionysius-halicarnassensis-history.antiquitates-romanae 9.58.1
καὶ μετὰ τοῦτʼ οὐδὲν ἔτι διέμενε τῶν πολεμίων , ἀλλὰ πάντες εἰς τὸν χάρακα ξυνέφευγον . οὐ μέντοι δίωξίς γʼ αὐτῶν ἐπὶ πολὺ ἐγένετο , ἀλλʼ εὐθὺς οἱ Ῥωμαῖοι ἀπετράποντο , ὑπὸ κόπου τὰ σώματα παρειμένοι καὶ οὐδὲ τὰ ὅπλα ἔτι ὅμοια ἔχοντες . ὀλίγων δὲ διελθουσῶν ἡμερῶν , ἃς ἐσπείσαντο ταφῆς τε τῶν οἰκείων νεκρῶν καὶ θεραπείας τῶν κεκμηκότων ἕνεκα , παρεσκευασμένοι τὰ εἰς τὸν πόλεμον ἐλλείποντα , ἑτέραν ἠγωνίσαντο μάχην περὶ τῷ Ῥωμαίων χάρακι .
Lemmas: καί μετά οὗτος οὐδείς ἔτι διαμένω ὁ πολέμιος , ἀλλά πᾶς εἰς ὁ χάραξ συμφεύγω . οὐ μέντοι δίωξις γε αὐτός ἐπί πολύς γίγνομαι , ἀλλά εὐθύς ὁ Ῥωμαῖος ἀποτρέπω , ὑπό κόπος ὁ σῶμα παρίημι καί οὐδέ ὁ ὅπλον ἔτι ὅμοιος ἔχω . ὀλίγος δέ διέρχομαι ἡμέρα , ὅς σπένδω ταφή τε ὁ οἰκεῖος νεκρός καί θεραπεία ὁ κάμνω ἕνεκα , παρασκευάζω ὁ εἰς ὁ πόλεμος ἐλλείπω , ἕτερος ἀγωνίζομαι μάχη περί ὁ Ῥωμαῖος χάραξ .
dionysius-halicarnassensis-history.antiquitates-romanae 9.58.2
προσελθούσης γὰρ ἄλλης δυνάμεως τοῖς Οὐολούσκοις τε καὶ Αἰκανοῖς ἐκ τῶν πέριξ χωρίων οὐ διὰ μακροῦ ὄντων , ἐπαρθεὶς ὁ στρατηγὸς αὐτῶν , ὅτι καὶ πενταπλάσιοι τῶν πολεμίων ἦσαν οἱ σφέτεροι , τήν τε παρεμβολὴν τῶν Ῥωμαίων οὐκ ἐν ἐχυρῷ οὖσαν ὁρῶν κράτιστον ὑπέλαβεν εἶναι καιρὸν ἐπιχειρεῖν αὐτοῖς . ἐνθυμηθεὶς δὲ ταῦτα περὶ μέσας νύκτας ἦγε τὴν δύναμιν ἐπὶ τὸν χάρακα τῶν Ῥωμαίων , καὶ κύκλῳ περιστήσας ἐφρούρει , μὴ λάθοιεν ἀπιόντες .
Lemmas: προσέρχομαι γάρ ἄλλος δύναμις ὁ Οὐολοῦσκοι τε καί Αἰκανός ἐκ ὁ πέριξ χωρίον οὐ διά μακρός εἰμί , ἐπαίρω ὁ στρατηγός αὐτός , ὅτι καί πενταπλάσιος ὁ πολέμιος εἰμί ὁ σφέτερος , ὁ τε παρεμβολή ὁ Ῥωμαῖος οὐ ἐν ἐχυρός εἰμί ὁράω κρατύς ὑπολαμβάνω εἰμί καιρός ἐπιχειρέω αὐτός . ἐνθυμέομαι δέ οὗτος περί μέσος νύξ ἄγω ὁ δύναμις ἐπί ὁ χάραξ ὁ Ῥωμαῖος , καί κύκλος περιίστημι φρουρέω , μή λανθάνω ἀπέρχομαι .
dionysius-halicarnassensis-history.antiquitates-romanae 9.58.3
ὁ δὲ Κοίντιος , ὡς ἔμαθε τῶν πολεμίων τὸ πλῆθος , ἀγαπητῶς ἐδέξατο καὶ περιμείνας , ἕως ἡμέρα τʼ ἐγένετο καὶ ὥρα πληθυούσης μάλιστʼ ἀγορᾶς , κάμνοντας ἤδη τοὺς πολεμίους αἰσθόμενος ὑπό τʼ ἀγρυπνίας καὶ ἀκροβολισμῶν , καὶ οὐ κατὰ λόχους οὐδὲ ἐν τάξει προσάγοντας , ἀλλὰ πολλαχῇ κεχυμένους καὶ σποράδας , ἀνοίξας τὰς πύλας τοῦ χάρακος ἐξέδραμεν ἅμα τοῖς ἐπιλέκτοις τῶν ἱππέων · καὶ οἱ πεζοὶ πυκνώσαντες τοὺς λόχους ἠκολούθουν .
Lemmas: ὁ δέ Κοΐντιος , ὡς μανθάνω ὁ πολέμιος ὁ πλῆθος , ἀγαπητός δέχομαι καί περιμένω , ἕως ἡμέρα τε γίγνομαι καί ὥρα πληθύω μάλα ἀγορά , κάμνω ἤδη ὁ πολέμιος αἰσθάνομαι ὑπό τε ἀγρυπνία καί ἀκροβόλισις , καί οὐ κατά λόχος οὐδέ ἐν τάξις προσάγω , ἀλλά πολλαχῆ χέω καί σποράς , ἀνοίγνυμι ὁ πύλη ὁ χάραξ ἐκδιδράσκω ἅμα ὁ ἐπίλεκτος ὁ ἱππεύς · καί ὁ πεζός πυκνόω ὁ λόχος ἀκολουθέω .
dionysius-halicarnassensis-history.antiquitates-romanae 9.58.4
οἱ δὲ Οὐολοῦσκοι καταπλαγέντες αὐτῶν τὸ θράσος καὶ τὸ μανικὸν τῆς ἐφόδου βραχὺν ἀνασχόμενοι χρόνον ἀνακρούονταί τε καὶ ἅμα ὑποχωροῦσιν ἀπὸ τοῦ χάρακος καί — ἦν γάρ τις οὐ πρόσω τοῦ στρατοπέδου λόφος ὑψηλὸς ἐπιεικῶς — εἰς τοῦτον οὖν ἀνατρέχουσιν ὡς ἀναπαυσόμενοί τε καὶ αὖθις εἰς τάξιν καταστησόμενοι . ἀλλʼ οὐ γὰρ αὐτοῖς ἐξεγένετο καταστῆναί τε καὶ ἑαυτοὺς ἀναλαβεῖν , ἀλλʼ ἐκ ποδὸς ἠκολούθησαν αὐτοῖς οἱ πολέμιοι πιλήσαντες , ὡς μάλιστʼ ἦν δυνατὸν τοὺς λόχους , ἵνα μὴ καταραχθῶσι πρὸς ἄναντες χωρίον βιαζόμενοι .
Lemmas: ὁ δέ Οὐολοῦσκος καταπλήσσω αὐτός ὁ θράσος καί ὁ μανικός ὁ ἔφοδος βραχύς ἀνέχω χρόνος ἀνακρούω τε καί ἅμα ὑποχωρέω ἀπό ὁ χάραξ καί — εἰμί γάρ τις οὐ πρόσω ὁ στρατόπεδον λόφος ὑψηλός ἐπιεικής — εἰς οὗτος οὖν ἀνατρέχω ὡς ἀναπαύω τε καί αὖθις εἰς τάξις καθίστημι . ἀλλά οὐ γάρ αὐτός ἐκγίγνομαι καθίστημι τε καί ἑαυτοῦ ἀναλαμβάνω , ἀλλά ἐκ πούς ἀκολουθέω αὐτός ὁ πολέμιος πιλέω , ὡς μάλα εἰμί δυνατός ὁ λόχος , ἵνα μή καταρρήγνυμι πρός ἀνάντης χωρίον βιάζω .
dionysius-halicarnassensis-history.antiquitates-romanae 9.58.5
καὶ γίνεται μέγας ἀγὼν ἐπὶ πολὺ μέρος τῆς ἡμέρας , νεκροί τε πίπτουσι πολλοὶ ἀφʼ ἑκατέρων . καὶ Οὐολοῦσκοι πλήθει τε ὑπερέχοντες καὶ τὸ ἐκ τοῦ τόπου προσειληφότες ἀσφαλές , οὐδετέρου τούτων οὐδὲν ἀγαθὸν ἀπήλαυσαν , ἀλλʼ ὑπὸ τῆς Ῥωμαίων προθυμίας καὶ ἀρετῆς ἐκβιασθέντες τόν τε λόφον ἐξέλιπον καὶ
Lemmas: καί γίγνομαι μέγας ἀγών ἐπί πολύς μέρος ὁ ἡμέρα , νεκρός τε πίπτω πολύς ἀπό ἑκάτερος . καί Οὐολοῦσκος πλῆθος τε ὑπερέχω καί ὁ ἐκ ὁ τόπος προσλαμβάνω ἀσφαλής , οὐδέτερος οὗτος οὐδείς ἀγαθός ἀπελαύω , ἀλλά ὑπό ὁ Ῥωμαῖος προθυμία καί ἀρετή ἐκβιάζω ὁ τε λόφος ἐκλείπω καί
dionysius-halicarnassensis-history.antiquitates-romanae 9.58.6
ἐπὶ τὸν χάρακα φεύγοντες οἱ πολλοὶ ἀπέθνησκον . οὐ γὰρ εἴασαν αὐτοὺς οἱ Ῥωμαῖοι διώκοντες , ἀλλʼ ἐκ ποδὸς ἠκολούθησαν καὶ οὐ πρότερον ἀπετράποντο , ἢ τὴν παρεμβολὴν αὐτῶν ἑλεῖν κατὰ κράτος . γενόμενοι δὲ σωμάτων τʼ ἐγκρατεῖς καὶ ὅσα ἐγκατελήφθη τῷ χάρακι καὶ ἵππων καὶ ὅπλων καὶ χρημάτων παμπόλλων κύριοι , τὴν μὲν νύκτα ἐκείνην αὐτόθι κατεστρατοπέδευσαν , τῇ δʼ ἐπιούσῃ ἡμέρᾳ τὰ εἰς πολιορκίαν ἐπιτήδεια παρεσκευασμένος ὁ ὕπατος ἐπὶ τὴν Ἀντιατῶν πόλιν οὐ πλείω ἀπέχουσαν τριάκοντα σταδίων ἦγε τὴν δύναμιν .
Lemmas: ἐπί ὁ χάραξ φεύγω ὁ πολύς ἀποθνῄσκω . οὐ γάρ ἐάω αὐτός ὁ Ῥωμαῖος διώκω , ἀλλά ἐκ πούς ἀκολουθέω καί οὐ πρότερος ἀποτρέπω , ἤ ὁ παρεμβολή αὐτός αἱρέω κατά κράτος . γίγνομαι δέ σῶμα τε ἐγκρατής καί ὅσος ἐγκαταλαμβάνω ὁ χάραξ καί ἵππος καί ὅπλον καί χρῆμα πάμπολυς κύριος , ὁ μέν νύξ ἐκεῖνος αὐτόθι καταστρατοπεδεύω , ὁ δέ ἐπέρχομαι ἡμέρα ὁ εἰς πολιορκία ἐπιτήδειος παρασκευάζω ὁ ὕπατος ἐπί ὁ Ἀντιάτης πόλις οὐ πολύς ἀπέχω τριάκοντα στάδιον ἄγω ὁ δύναμις .